ΛΑΙΚΟΣ ΣΥΝΔΕΣΜΟΣ ΧΡΥΣΗ ΑΥΓΗ - Τ.Ο ΛΕΣΒΟΥ: Σε τουρκική εφημερίδα έτρεξε να κλαφτεί ο Ζεϊμπέκ μετά τις αποκαλύψεις της Χρυσής Αυγής\nΣε τουρκική εφημερίδα έτρεξε να κλαφτεί ο Ζεϊμπέκ μετά τις αποκαλύψεις της Χρυσής Αυγής\nΣε τουρκική εφημερίδα έτρεξε να κλαφτεί ο Ζεϊμπέκ μετά τις αποκαλύψεις της Χρυσής ΑυγήςΚυριακή, 7 Αυγούστου 2016 - 17:17\nΕίδαμε όλοι αυτές τις μέρες τις αποκαλύψεις της Χρυσής Αυγής για τον τουρκόφρονα βουλευτή του Σύριζα, Χουσεΐν Ζεϊμπέκ. Είδαμε τις φωτογραφίες και τα ντοκουμέντα που παρέθεσε ο Συναγωνιστής, Ιωάννης Λαγός, και την σιωπή που επέλεξε ως υπεράσπισή του ο βουλευτής του Σύριζα.\nΕίδαμε επίσης την στοργή με την οποία περιέλαβε το γνήσιο τέκνον της η προδοτική μεταπολιτευτική νομεκλατούρα, η οποία έχει οδηγήσει την τουρκική προπαγάνδα στην Θράκη σε μέγιστο σημείο. Συγκεκριμένα, ο μεν προεδρεύων Νικήτας Κακλαμάνης της ψευτοδεξιάς έσπευσε να υπερασπιστεί τον Ζεϊμπέκ, ενώ παρόμοια στάση τήρησαν και οι συνάδελφοί του από το Πασόκ.\nΣτον τουρκικό τύπο έσπευσε να κάνει δηλώσεις από την πλευρά του ο ίδιος ο Ζεϊμπέκ. Ειδικότερα, έδωσε συνέντευξη σε εφημερίδα φιλικά προσκείμενη στον σουλτάνο Ερντογάν, την millet, και τις σχετικές δηλώσεις του σας τις παραθέτουμε, μετεφρασμένες από το ιστολόγιο tourkikanea:\n«Βουλευτές της Χρυσής Αυγής ισχυρίστηκαν πως ο βουλευτής Ξάνθης Χουσείν Ζεϊμέκ έσκισε την ελληνική σημαία και χρησιμοποιώντας άσχημες εκφράσεις τον κατηγόρησαν πως είναι Τούρκος πράκτορας\nΒουλευτές της Χρυσής Αυγής κατά την συζήτηση του τζαμιού που θα γίνει στην Αθήνα , απεύθυναν βαριές κατηγορίες κατά του βουλευτή Ξάνθης του ΣΥΡΙΖΑ Χουσεΐν Ζεϊμπέκ.\nΟι βουλευτές του ρατσιστικού κόμματος της Χρυσής Αυγής, υποστήριξαν πως ο Χουσεΐν Ζεϊμπέκ κατά την κηδεία του στρατιώτη Αχμέτ Κατουνλού στην Γλαύκη, έκαψε την ελληνική σημαία.\nΤον ισχυρισμό αυτό απέρριψε κατηγορηματικά ο Χουσεΐν Ζεϊμπέκ λέγοντας «Εμένα οι πρόγονοι μου πολέμησαν ενάντια στον φασισμό στην Αλβανία. Οι δικοί σας που βρισκόταν τότε ;».\nΕκείνη την στιγμή βουλευτές της Χρυσής Αυγή του φώναζαν ¨Σκάσε ρε¨ και ¨Τούρκε¨.\nΑργότερα τον λόγο πήρε ο βουλευτής της Χρυσής Αυγής Γιάννης Λαγός, ο οποίος χαρακτήρισε τον Χουσεΐν Ζεϊμπέκ ως «Φιλότουρκο». Αργότερα ο Λαγός τον είπε «πράκτορα των Τούρκων». Ενώ του είπε «Πες τώρα πως δεν υπάρχει τουρκική μειονότητα στην Θράκη, διαφορετικά είσαι Τούρκος».\nΕπενέβη ο προεδρεύων αντιπρόεδρος Νικήτας Κακλαμάνης ο οποίος ζήτησε από τους βουλευτές της Χρυσής Αυγή να καθίσουν στις θέσεις τους και να βγούνε από την αίθουσα.\n«ΑΣ ΑΠΟΔΕΙΞΟΥΝ ΠΩΣ ΕΣΚΙΣΑ ΤΗΝ ΣΗΜΑΙΑ ΚΑΙ ΕΙΜΑΙ ΕΤΟΙΜΟΣ ΝΑ ΠΑΡΑΙΤΗΘΩ»\nΟ βουλευτής ΣΥΡΙΖΑ Ξάνθης Χουσεΐν Ζεϊμπέκ μιλώντας στον τύπο σχετικά με το θέμα είπε πως βουλευτές της Χρυσής Αυγής κατά την συζήτηση σχετικά με το τζαμί, εξέτρεψαν την συζήτηση και του απεύθυναν ψευδείς κατηγορίες. Είπε:\n«Χρησιμοποίησαν πάλι το πικρό περιστατικό που συνέβη την Γλαύκη. Εκμεταλλεύτηκαν το θέμα. Έφτασαν να μου πετάξουν την ανόητη και ψευδή κατηγορία πως έκαψα την ελληνική σημαία. Ας παρουσιάσουν μια τέτοια φωτογραφία και εγώ είμαι έτοιμος να παραιτηθώ. Τα υπόλοιπα δημοκρατικά κόμματα στην βουλή, φυσικά και με στήριξαν. Ο εκπρόσωπος του ΠΑΣΟΚ Μανιάτης που μίλησε μετά από εμένα, κατήγγειλε την επίθεση και με στήριξε. Ο στόχος ήταν να παρουσιάσουν την μειονότητα πολύ διαφορετικά. Όπως ποτέ δεν ήταν. Εμείς ως μειονότητα είμαστε άνθρωποι που δεν δίνουμε χώρο στα άκρα. Η Χρυσή Αυγή θέλει να οδηγήσει τα γεγονότα σε εντελώς άλλες κατευθύνσεις. Η μειονότητα τελευταία έκανε μια δημοκρατική διαδήλωση. Αυτό πρέπει να αντιμετωπισθεί με σεβασμό. Στη χώρα αυτή όλοι καθημερινά κάνουν διαδηλώσεις. Εάν λοιπόν κάνει και η μειονότητα γιατί να είναι πρόβλημα αυτό; Επίσης ανέφερα το εξής. Οι πρόγονοι μας πολέμησαν για αυτή την πατρίδα και έπεσαν μάρτυρες. Δύο θείοι μου έχουν μετάλλια πολέμου. Άραγε εκείνων οι πρόγονοι σε τίνος το μέρος ήταν;».»\nΠαρατηρούμε ότι ο Ζεϊμπέκ σε αντίθεση με τις παλαιότερες δηλώσεις του αποφεύγει να χαρακτηρίσει την μειονότητα ως «τουρκική». Αυτό είναι μία νίκη της Χρυσής Αυγής και θα φροντίσουμε να παραμείνει έτσι.\nΚατά δεύτερον δεν βλέπουμε απαντήσεις στις φωτογραφίες και τα ντοκουμέντα που παρουσίασε ο Συναγωνιστής. Τι δουλειά είχε ο Ζεϊμπέκ να μιλάει κάτω από την τουρκική σημαία και την εικόνα του σφαγέα των Ελλήνων, Κεμάλ; Τι δουλειά έχει κάτω από τις σημαίες της τουρκίας, της βουλγαρίας και της... «ανεξάρτητης θράκης»;\nΔιαβάστε περισσότερα: http://www.xryshaygh.com/enimerosi/view/se-tourkikh-efhmerida-etreje-na-klaftei-o-zeimpek-meta-tis-apokalupseis-ths#ixzz4GkqvJgfd\nΑναρτήθηκε από xalesbos στις 8:24 π.μ.\nΗ βασιλική δικτατορία της Σαουδικής Αραβίας δώρισε πολλά εκατομμύρια στην οικογένεια Κλίντον | Χρυσή Αυγή\nΗ βασιλική δικτατορία της Σαουδικής Αραβίας δώρισε πολλά εκατομμύρια στην οικογένεια Κλίντον | Χρυσή Αυγή Κυριακή, 6 Νοεμβρίου 2016 - 12:22 ...\nΗ ΑΝΘΕΛΛΗΝΙΚΗ ΔΙΚΤΑΤΟΡΙΑ ΠΟΥ ΚΥΒΕΡΝΑ ΕΔΩΣΕ ΠΑΛΙ ''ΔΕΙΓΜΑ ΤΗΣ ΠΟΙΟΤΗΤΟΣ'' ΤΗΣ.. Οι ανθέλληνες του υπουργείου Παιδείας απαγόρε...\nΟ ΠΑΤΕΡΟΥΛΗΣ ΜΑΡΞ ΚΑΙ ΤΑ ΣΥΝΑΙΣΘΗΜΑΤΑ ΜΙΣΟΥΣ ΚΑΤΑ ΤΩΝ ΑΝΘΡΩΠΩΝ.\nΤΟ 1849 ΚΑΙ ΕΧΟΝΤΑΣ ΗΔΗ ΓΡΑΨΕΙ ΤΟ ΚΟΜΜΟΥΝΙΣΤΙΚΟ ΜΑΝΙΦΕΣΤΟ Ο ΚΑΡΛ ΜΑΡΞ ΚΑΤΗΓΟΡΗΘΗΚΕ ΑΠΟ ΤΟΝ ΔΙΕΥΘΥΝΟΝΤΑ ΤΟΥ ‘ΣΥΝΔΕΣΜΟΥ ΚΟΜΜΟΥΝΙΣΤΩΝ’ ΤΗ...


Σε μια λαμπρή τελετή στις 14 Δεκεμβρίου 2009 οι Φίλοι του Athens Information Technology απένειμαν το πρώτο βραβείο Νίκη στο Δρ. Θανάση Οικονόμου καθηγητή αστροφυσικής στο Πανεπιστήμιο του Σικάγο και επιστημονικό συνεργάτη της NASA και της Ευρωπαϊκής Επιτροπής Διαστήματος. Ο Θανάσης Οικονόμου είναι πρωτοπόρος της εξερεύνησης του διαστήματος από το 1964 έως τις μέρες μας, κατασκευάζοντας συσκευές εξερεύνησης και όργανα μέτρησης σε σχεδόν όλες τις μεγάλες διαστημικές αποστολές.\nΤο βραβείο εκ μέρος των Φίλων του ΑΙΤ επέδωσε στον κορυφαίο επιστήμονα ο Αρχιεπίσκοπος Αθηνών και Πάσης Ελλάδος κ.κ Ιερώνυμος ο Β’. Στην εκδήλωση παρέστησαν ο Αντιπρόεδρος της κυβέρνησης κ. Θεόδωρος Πάγκαλος, ο Πρόεδρος του Πανεπιστημίου Carnegie Mellon Dr. Jared L. Cohon, ο Πρόεδρος του Δ.Σ του ΑΙΤ κ. Σωκράτης Κόκκαλης, ο Πρόεδρος του Δ.Σ των Φίλων κ. Θεόδωρος Βενετσάνος, ενώ μηνύματα έστειλαν μεταξύ άλλων, ο Οικουμενικός Πατριάρχης Βαρθολομαίος και η Βασίλισσα της Ιορδανίας Ράνια. Την εκδήλωση παρουσίασε η Ολυμπιονίκης μας στη ρυθμική γυμναστική κα Μαρία Γεωργάτου.\nΚατά το σύντομο χαιρετισμό του ο Μακαριώτατος Αρχιεπίσκοπος Αθηνών και πάσης Ελλάδος κ.κ Ιερώνυμος ο Β’, τόνισε ότι «οι άνθρωποι των γραμμάτων, όπως ο Δρ. Οικονόμου, αποτελούν πρότυπο για τη νεολαία και θα πρέπει να τους κρατάμε κοντά μας, ώστε να νιώθουν την αγάπη και τη θαλπωρή της μητέρας πατρίδας, την οποία τόσο πολύ αγαπούν, τους εμπνέει και θα ήθελαν να δουν να προοδεύει».\nΟ Πρόεδρος του Δ.Σ του ΑΙΤ Σωκράτης Κόκκαλης στο σύντομο χαιρετισμό του, αφού τόνισε ότι η υλοποίηση του οράματος μιας Ελλάδας της καινοτομίας και των διακρίσεων στο πλαίσιο της κοινωνίας της γνώσης είναι στοίχημα για την ανάπτυξη, υποστήριξε ότι χρειάζεται συστηματική προσπάθεια και συντονισμός των ενεργειών μεταξύ κράτους και κοινωνίας πολιτών, προκειμένου να δημιουργηθούν ευκαιρίες, αλλά και πρότυπα για τους νέους ανθρώπους.\nΟ Πρόεδρος του Δ.Σ των Φίλων του ΑΙΤ Θεόδωρος Βενετσάνος παρουσιάζοντας τους σκοπούς των Φίλων του ΑΙΤ επεσήμανε ότι εκτός από το να το κάνουν γνωστό στο ευρύ κοινό και να συλλέγουν χρήματα για την παροχή υποτροφιών σε άπορους αριστούχους σπουδαστές, έχουν αποφασίσει επίσης να τιμούν κάθε χρόνο με το βραβείο Νίκη έναν διακεκριμένο διεθνώς Έλληνα, ο οποίος ζει και εργάζεται στο εξωτερικό.\nΟ Δρ. Θανάσης Οικονόμου, μετά τη βράβευση του δήλωσε μεταξύ άλλων στη σύντομη ομιλία του: «σε όλη τη διάρκεια της ζωής μου προσπάθησα να ικανοποιήσω μία δίψα μου για το πιο άμεσο και μακρινό μας περιβάλλον. Για μένα όλα αυτά τα θρυλικά διαστημικά ταξίδια που συμμετείχα ήταν ένα απίστευτο όνειρο. Η επιθυμία μου είναι να δημιουργηθεί και στην Ελλάδα ένα ευνοϊκό περιβάλλον για να υπάρξει ευκαιρία για τους επιστήμονες να προσφέρουν κι αυτοί στη χώρα μας»\nΤο ΑΙΤ είναι μη κερδοσκοπικό, κορυφαίο διεθνές εκπαιδευτικό και ερευνητικό Κέντρο Αριστείας, με αποκλειστικές συνεργασίες στην εκπαίδευση και την έρευνα με τα Πανεπιστήμια Carnegie Mellon και Harvard των ΗΠΑ και Aalborg της Δανίας. Ιδρύθηκε το 2002 από τον Όμιλο INTRACOM. Αποτελεί την μεγαλύτερη ιδιωτική πρωτοβουλία στην ΝΑ Ευρώπη και Μ. Ανατολή, στην έρευνα και εκπαίδευση στον τομέα των τεχνολογιών και του management των τηλεπικοινωνιών και της πληροφορικής. Τη δια βίου εκπαίδευση του ΑΙΤ έχουν παρακολουθήσει περισσότερα από 2500 ανώτερα και ανώτατα στελέχη του ιδιωτικού και δημόσιου τομέα της ΝΑ Ευρώπης και Μέσης Ανατολής.\nΤο Ταμείο Υποτροφιών, Βραβείων και Οικονομικής Βοήθειας Σπουδών ιδρύθηκε από τους Φίλους του ΑΙΤ και τελεί υπό την εποπτεία του Διοικητικού Συμβουλίου του ΑΙΤ. Αποκλειστικός στόχος του Ταμείου είναι η παροχή Υποτροφιών και Βραβείων στους άριστους φοιτητές και ερευνητές και η παροχή οικονομικής βοήθειας σπουδών με βάση τις οικονομικές ανάγκες των φοιτητών για την κάλυψη του κόστους των σπουδών τους, όπως δίδακτρα, διαμονή, συγγράμματα κλπ. Το Ταμείο Υποτροφιών έχει από ιδρύσεώς του, μέχρι σήμερα χορηγήσει υποτροφίες σε 323 φοιτητές από 22 συνολικά χώρες, ανερχόμενες στο ποσό των 4,5 εκατομμυρίων ευρώ.


Ποια είναι η Γραμματικοπούλου που πέρασε στον 2ο γύρο του USA Open; - Pelop.gr | Ειδήσεις\nΠοια είναι η Γραμματικοπούλου που πέρασε στον 2ο γύρο του USA Open;\nΞεκίνησε να παίζει τένις από την ηλικία των 7 ετών και από τότε δεν έχει σταματήσει να μάχεται, ποτέ δεν σταμάτησε να προσπαθεί για τη διάκριση\nΈχοντας χάσει ακόμη 3 ευκαιρίες στα προκριματικά του Australian Open (2017, 2018, 2019), όπου έφτασε μέχρι τον 2ο γύρο, έχοντας χάσει ακόμη 3 στο Wimbledon (2017, 2018, 2019), αλλά και τη μεγαλύτερη στο Roland Garros, όπου έφτασε μια νίκη από το κυρίως ταμπλό, η Γραμματικοπούλου όχι μόνο κατέκτησε την 1η νίκη της στο τουρνουά του US Open, αλλά προκρίθηκε στον 2ο γύρο(!) μετρώντας συνολικά 4 συνεχόμενες νίκες, γράφοντας τη δική της ιστορία στη Νέα Υόρκη.\nΗ ΕΠΣ Αχαΐας έδωσε στη δημοσιότητα το πρόγραμμα της πρώτης και δεύτερης αγωνιστικής του πρωταθλήματος της Α’ Κατηγορίας\nΕκτεταμένες ζημιές στο γήπεδο της Χαλανδρίτσας!\nΕικόνες ντροπής, με σπασμένους τους πάγκους, σκουπίδια μέσα και έξω από το γήπεδο και οι αρμόδιοι «κωφεύουν» …


Είναι Η Μαριναλέδα Tο Πιο “Yolo” Χωριό Του Πλανήτη; | Unique Life\nΗ Μαριναλέδα, ένα ισπανικό χωριό, με γνώμονα την ισότητα και τη συλλογικότητα, μένει ανέπαφο από την οικονομική κρίση.\nΦανταστείτε ένα μέρος στον χάρτη, όπου τα χρήματα είναι περιττά και κανένας δεν εργάζεται περισσότερο από 6,5 ώρες την ημέρα. Φανταστείτε ένα μέρος, στο οποίο οι ίδιοι οι κάτοικοι αποφασίζουν για τα πάντα και η ύπαρξη αστυνομικών και παππάδων είναι μηδενική. Δεν είναι μια ουτοπία, ούτε το χωριό του Αστερίξ. Είναι η Μαριναλέδα.\nΣτην Ισπανία, όπου 400.000 άνθρωποι ξεσπιτώθηκαν, ύστερα από τις κατασχέσεις του 2008, ένα χωριό 2.800 κατοίκων στην Ανδαλουσία δεν χρησιμοποιεί την κρίση ως δικαιολογία για να γυρίσει την πλάτη στους πολίτες. Η Μαριναλέδα δημιουργεί με κόπο έναν τρόπο ζωής με μότο “η γη ανήκει σε όλους“. Ο επί 30 χρόνια δήμαρχος, Χουάν Μανουέλ Σάντσεζ Γκορντίγιο, έχοντας ως πρότυπά του τον Τσε, τον Μαρξ, τον Λένιν και τον Γκάντι, δημιούργησε ένα πρόγραμμα ισότητας στην εργασία, καταφέρνοντας να ρίξει την ανεργία σε μηδενικά επίπεδα, με την πλειοψηφία των κατοίκων να εργάζεται στην κολεκτίβα της Μαριναλέδας, η οποία ανήκει στο μεγαλύτερο αγροτικό συνδικάτο στον κόσμο.\nΤο μοντέλο διαβίωσης\nΌλοι λαμβάνουν μεροκάματο 47 ευρώ ημερησίως, που αντιστοιχεί σε 1.128 ευρώ τον μήνα για 6,5 ώρες εργασία. Ο μοναδικός φόρος, που πληρώνουν οι πολίτες, είναι 15 ευρώ τον μήνα για σπίτι 90 τ.μ., στο οποίο διαμένουν. Η κάθε οικογένεια χτίζει το σπίτι μόνη της, σε έκταση που της παραχωρείται από το κράτος, με τη βοήθεια επαγγελματία αρχιτέκτονα, ώστε να έχει και το προσωπικό γούστο του ιδιοκτήτη. Με 12 ευρώ τον μήνα μπορεί κάθε γονιός να στείλει το παιδί του σε σχολείο, το οποίο περιλαμβάνει και διατροφή. Η Μαριναλέδα διαθέτει, επίσης, κλειστό γυμναστήριο, γήπεδο, κολυμβητήριο κι όλα αυτά με ετήσια συνδρομή 3 ευρώ. Τα βράδια οι κάτοικοι μπορούν να διασκεδάσουν σε ένα απο τα 7 μπαρ του χωριού.\nΌσοι δεν εργάζονται εποχιακά στα χωράφια απασχολούνται στο τοπικό εργοστάσιο, συμπεριλαμβανομένης της γυναίκας του δημάρχου. Δεν υπάρχει ιερέας, καθώς επικρατεί ελευθεροδοξία και οι γάμοι, πολιτικής φύσεως, τελούνται από τον δήμαρχο. Ανύπαρκτη είναι και η χρήση αστυνομίας, καθώς η εγκληματικότητα διατηρείται σε μηδενικά επίπεδα.\nΣτη Μαριναλέδα δεν υπάρχει πλεονεξία, ανταγωνισμός, απληστία. Όλα τα πολιτικά ζητήματα αποφασίζονται από κοινού στις συνελεύσεις στις γειτονιές. Οι νόμοι της Ισπανίας ισχύουν, αλλά αν το χωριό αποφασίσει πως κάποιος νόμος του κράτους δεν είναι δίκαιος, παύει να τον εφαρμόζει.\nΤο μοντέλο της Μαριναλέδα δεν έχει βρει μιμητές, αν και σύμφωνα με πολιτικούς επιστήμονες μπορεί να φανεί κατάλληλο και για μεγαλύτερες περιοχές. Είναι δύσκολο να εφαρμοστεί και αλλού, αφού χρειάζεται ισχυρή βούληση για να κολυμπήσει κανείς ενάντια στο ρεύμα. Γι’ αυτό, αν σας αρέσει αυτός ο τρόπος ζωής, σύμφωνα με τον δήμαρχο είστε ευπρόσδεκτοι, αρκεί βέβαια να μην είστε τεμπέληδες.\nΠηγή: Το κουτί της Πανδώρας, The Guardian\nισπανικό χωριό Μαριναλέδα Προορισμοί\nΑκούστε Μουσική, Κάνει Καλό Στην... Previous\nΜια μέρα σαν αυτή: 1 Φεβρουαρίου Next\nΑίγινα: Ένας Παράδεισος Κοντά Στην Αθήνα


Η ανακοίνωση της ΕΛΑΣ για τον εντοπισμό αλλοδαπών μέσα σε φορτηγό - ψυγείο στην Ξάνθη\nΑνακοίνωση σχετικά με τον εντοπισμό αλλοδαπών μέσα σε φορτηγό-ψυγείο στην Ξάνθη, εξέδωσε η Ελληνική Αστυνομία.\nΣύμφωνα με τη σχετική ανακοίνωση, ο αριθμός των αλλοδαπών ανέρχεται σε 41, ενώ ο 40χρονος οδηγός ο οποίος συνελήφθη, οδηγούσε το φορτηγό χωρίς άδεια οδήγησης.\nΗ ανακοίνωση της Γενικής Περιφερειακής Αστυνομικής Διεύθυνσης Ανατολικής Μακεδονίας & Θράκης:\n"Συνελήφθη σήμερα (4-11-2019) το πρωί, στην Εγνατία Οδό Κομοτηνής – Ξάνθης (ύψος διοδίων Ιάσμου), από αστυνομικούς της Διεύθυνσης Αστυνομίας Ξάνθης, 40χρονος αλλοδαπός, ο οποίος προωθούσε στο εσωτερικό της χώρας σαράντα έναν (41) μη νόμιμους μετανάστες.\nΟ συλληφθείς θα οδηγηθεί στον κ. Εισαγγελέα Πρωτοδικών Ξάνθης, ενώ την προανάκριση ενεργεί το Τμήμα Συνοριακής Φύλαξης Ξάνθης".


Βιολογία Κατεύθυνσης Foreign Language Flashcards - Cram.com\nΒιολογία ζώων μέρος 1ο\nby mchristo11, Jan. 2006\nΓιατί οι επιστήμονες πίστευαν ότι τα μόρια που μεταφέρουν τη γενετική πληροφορία είναι οι πρωτεϊνες?\nΠαρόλο που το DNA εντοπίστηκε στον πυρήνα των κυττάρων το 1896, έως και το 1944 δεν ήταν γνωστό ότι αποτελεί το γενετικό υλικό των οργανισμών. Οι επιστήμονες πίστευαν ότι τα μόρια που μεταφέρουν τη γενετική πληροφορία είναι οι πρωτεϊνες, που παρουσιάζουν μεγαλύτερη ποικιλομορφία, επειδή είναι αποτέλεσμα συνδυασμού 20 διαφορετικών αμινοξέων, ενώ το DNA είναι συνδυασμός 4 μόνο νουκλεοτιδίων.\nΝα περιγραφεί το πείραμα του Griffith.\nΤο 1928 ο Griffith χρησιμοποίησε 2 στελέχη του βακτηρίου πνευμονιόκοκκος, τα οποία ξεχωρίζουν μορφολογικά, όταν καλλιεργηθούν σε θρεπτικό υλικό, λόγω της παρουσίας ή μη ενός προστατευτικού καλύμματος. Το στέλεχος που είχε κάλυμμα σχημάτιζε λείες αποικίες και ήταν παθογόνο, δηλαδή σκότωνε τα ποντίκια που μόλυνε, ενώ εκείνο που δεν είχε κάλυμμα σχημάτιζε αδρές αποικίες και δεν ήταν παθογόνο. O Griffith χρησιμοποίησε υψηλή θερμοκρασία για να σκοτώσει τα λεία βακτήρια και με αυτά μόλυνε ποντικούς, οι οποίοι παρέμεναν ζωντανοί. Όταν όμως ανέμειξε νεκρά λεία βακτήρια με ζωντανά αδρά και με το μείγμα μόλυνε ποντικούς, τότε αυτοί πέθαναν. Στο αίμα των των νεκρών ποντκών βρέθηκαν ζωντανά λεία βακτήρια. Ο Griffith συμπέρανε ότι μερικά αδρά βακτήρια μετασχηματίστηκαν σε λεία παθογόνα ύστερα από αλληλεπίδραση με τα νεκρά λεία βακτήρια, αλλά δεν μπόρεσε να δώσει ικανποποιητική απάντηση για το πώς γίνεται αυτό.\nΠώς με βάση το πείραμα του Griffith αποδείχτηκε ότι το DNA είναι το γενετικό υλικό των οργανισμών?\nΗ απάντηση δόθηκε το 1944, όταν οι Avery, Mac-Leod και McCarty επανέλαβαν τα πειράματα του Griffith in vitro. Οι ερευνητές διαχώρισαν τα συστατικά των νεκρών λείων βακτηρίων σ υδατάνθρακες, πρωτεϊνες, λιπίδια, RNA, DNA κτλ. και έλεγξαν ποιο από αυτά είχε τη ικανότητα μετασχηματισμού. Διαπίστωσαν ότι το συστατικό που προκαλούσε το μετασχηματισμό των αδρών βακτηρίων σε λεία ήταν το DNA.\nΠοια βιοχημικά δεδομένα υποστήριζαν ότι το DΝΑ είναι το γενετικό υλικό?\n1)Η ποσότητα το DΝΑ σε κάθε οργανισμό είναι σταθερή και δε μεταβάλλεται από αλλαγές στο περιβάλλον. Η ποσότητα του DΝΑ είναι επίσης ίδια σε όλα τα είδη των κυττάρων ενός οργανισμού όπως στην περίπτωση του ανθρώπου σε αυτά τηε καρδιάς, της σπλήνας, του ήπατος κτλ.\n2)Οι γαμέτες των ανώτερων οργανισμών, που είναι απλοειδείς, περιέχουν τη μιοσή ποσότητα DΝΑ από τα σωματικά κύτταρα, που είναι διπλοειδή.\n3)Η ποσότητα του DΝΑ είναι, κατά κανόνα, ανάλογη με την πολυπλοκότητα του οργανισμού. Συνήθως, όσο εξελικτικά ανώτερος είναι ο οργανισμός τόσο περοσσότερο DΝΑ περιέχει σε κάθε κύτταρό του.\nΜε ποια πειράματα οι Hershey και Chase επιβεβαίωσαν οριστικά ότι το DΝΑ είναι το γενετικό υλικό?\nΗ οριστική επιβεβαίωση ότι το DΝΑ είναι το γενετικό υλικό ήρθε το 1952 με τα κλασικά πειράματα των Hershey και Chase οι οποίοι μελέτησαν τον κύκλο ζωής του βακτηριοφάγου Τ2, Οι ερευνητές ιχνηθέτησαν τους φάγους με ραδιενεργό 35S που ενσωματώνεται μόνο στις πρωτεϊνες αλλά όχι στο DΝΑ, και με ραδιενεργό 32Ρ, που ενσωματώνεται μόνο στο DΝΑ και όχι στις πρωτεϊνες. Στη συνέχεια με ραδιενεργούς φάγους μόλυναν βακτήρια. Τα αποτελέσματα έδειξαν ότι μόνο τπ DΝΑ των φάγων εισέρχεται στα βακτηριακά κύτταρα και είναι ικανό να δώσει τις απαραίτητες εντολές, για να πολλαπλασιαστούν και να παραχθούν οι νέοι φάγοι.\nΝα εξηγήσετε τους όρους: in vivo, in vitro, ιχνηθέτηση, αποικία.\nIn vivo: Η έκφραση αυτή χρησιμοποιείται για την περιγραφή μιας βιολογικής διαδικασίας όταν αυτή πραγματοποιείται σε ένα ζωντανό οργανισμό (π.χ. η απόδειξη του ημισυντηρητικού μηχανισμού της αντιγραφής του DΝΑ)\nIn vitro: Η έκφραση αυτή χρησιμοποιείται για την περιγραφή μιας βιολογικής διαδικασίας όταν αυτη πραγματοποιείται στο δοκιμαστικό σωλήνα (π.χ. η ανάλυση των ενζύμων της αντιγραφής του DΝΑ)\nΙχνηθέτηση: Είναι η σήμανση χημικών μορίων με τη χρήση ραδιενεργών ισοτόπων, φθοριζουσών ουσιών κτλ (π.χ. η χρήση ραδιενεργού φωσφόρου 32Ρ στα νουκλεοτίδια για την ιχνηθέτηση του DΝΑ.\nΑποικία: Είναι ένα σύνολο από μικροοργανισμούς, που έχουν προέλθει από διαδοχικές διαιρέσειςενός κυττάρου, όταν αυτό αναπτύσσεται σε στερεό θρεπτικό υλικό. Οι αποικίες είναι ορατές με γυμνό οφθαλμό.\nΝα περιγράψετε τη δομή ενός νουκλεοτιδίου.\nΤο DΝΑ, όπως και το RΝΑ, είναι ένα μακρομόριο, που αποτελείται από νουκλεοτίδια. Κάθε νουκλεοτίδιο του DΝΑ αποτελείται από μία πεντόζη, τη δεοξυριβόζη, ενωμένη με μία φωσφορική ομάδα και μία αζωτούχο βάση. Στα νουκλεοτίδια του DNA η αζωτούχος βάση μπορεί να είναι μία από τις: αδενίνη(Α), γουανίνη(G),κυτοσίνη (C) και θυμίνη (Τ). Σε κάθε νουκλεοτίδιο η αζωτούχος βάση συνδέεται με τον 1' άνθρακα της δεοξυριβόζης και η φωσφορική ομάδα με τον 5' άνθρακα.\nΠώς σχηματίζεται μια πολυνουκλεοτιδική αλυσίδα?\nΜια πολυνουκλεοτιδική αλυσίδα σχηματίζεται από την ένωση πολλών νουκλεοτιδίων με ομοιοπολικό δεσμό. Ο δεσμός αυτός δημιουργείται μεταξύ του υδροξυλίου του 3' άνθρακα της πεντόζης του πρώτου νουκλεοτιδίου και της φωσφορικής ομάδας που είναι συνδεδεμένη στον 5' άνθρακα της πεντόζης του επόμενου νουκλεοτιδίου. Ο δεσμός αυτός ονομάζεται 3'-5' φωσφοδιεστερικός δεσμός. Με τον τρόπο αυτό, η πολυνουκλεοτιδική αλυσίδα που δημιουργείται έχει ένα σκελετό, που αποτελείται από επανάληψη των μορίων φωσφορική ομάδα-πεντόζη-φωσφορική ομάδα-πεντόζη. Ανεξάρτητα από τον αριθμό των νουκλεοτιδίων από τα οποία αποτελείται η πολυνουκλεοτιδική αλυσίδα, το πρώτο της νουκλεοτίδιο έχει πάντα μια ελεύθερη φωσφορική ομάδα συνδεδεμένη στον 5' άνθρακα της πεντόζης του και το τελευταίο νουκλεοτίδιό της έχει ελεύθερο το υδροξύλιο του 3' άνθρακα της πεντόζης του. Για το λόγο αυτό αναφέρεται ότι ο προσανατολισμός της πολυνουκλεοτιδικής αλυσίδας είναι 5'-3'.


ΙΠΠΟΚΡΑΤΗΣ: ΠΕΡΙ ΙΑΤΡΙΚΗΣ / ΙΠΠΟΚΡΑΤΗΣ\nΙΠΠΟΚΡΑΤΗΣ: ΠΕΡΙ ΙΑΤΡΙΚΗΣ\nΚωδ. Πολιτείας: 9181-0081\nΤο Περί αρχαίης ιατρικής θεωρείται από τα παλαιότερα έργα του Hippocraticum Corpus και χρονολογείται στα τέλη του 5ου αιώνα π.Χ. Ο τρόπος ζωής και κυρίως η διατροφή κάθε ατόμου επιδρά στο σώμα του και την υγεία του. Αυτά που τρώει κανείς αλλά και η συχνότητα των γευμάτων διαφέρει από άτομο σε άτομο και αυτό που κάνει κακό σε κάποιον μπορεί να αποδειχθεί ωφέλιμο για κάποιον άλλο. Η διατροφή αναδεικνύεται σε σημαντικό παράγοντα, που μπορεί να αρρωστήσει αλλά και να θεραπεύσει. Συστήνεται η ήπια επέμβαση του γιατρού και η σωστή διάγνωση της κατάστασης του ασθενούς. Από πουθενά αλλού δεν μπορεί να μάθει κανείς κάτι σαφές για τη φύση παρά μόνο από την ιατρική, όπως αναφέρεται σε κάποιο σημείο του.\nΣτο έργο αυτό διακρίνεται και μία πολεμική εναντίον μιας μοντέρνας τάσης της ιατρικής που ξεκινά από υποθέσεις που προέρχονται από γενικές αρχές και τείνει σε θεωρίες που ταιριάζουν σε φυσικούς φιλοσόφους. Πολλοί μελετητές θεωρούν ότι το έργο αυτό δεν έχει γραφτεί από τον Ιπποκράτη αλλά με στόχο τον Ιπποκράτη. Παραμένει, ωστόσο, ένα έργο που εμπεριέχει μια φιλονικία πάνω στη μέθοδο που πρέπει να ακολουθήσει η ιατρική, κι αυτό αρκεί για να το καταστήσει ένα από τα σημεία αναφοράς στη φιλοσοφία και τη μετέπειτα επιστήμη. Την πραγματεία Περί αέρων, υδάτων, τόπων την αναφέρουν συχνά με τον τίτλο Για το περιβάλλον. Αφορά το πρόβλημα των επιδράσεων των φυσικών παραγόντων, του ανέμου, του καιρού, της ηλιακής ακτινοβολίας, της ποιότητας του εδάφους και του νερού στους υγιείς και στους αρρώστους και ο τρόπος διαπραγμάτευσης αυτών των ζητημάτων φαίνεται σύγχρονος και βαθύτατα επιστημονικός ακόμα και σήμερα. (Απόσπασμα από την έκδοση)\nΠερί του έργου\nΑρχαίο κείμενο κατά την έκδοση του Harvard University Press του 1868\nΠερί διαίτης οξέων νοσημάτων\nΠερί αρχαίης ιατρικής\nΗ δίαιτα στις σοβαρές ασθένειες\nΠερί αρχαίας ιατρικής\nΣειρά NATIONAL GEOGRAPHIC ΒΙΒΛΙΟΘΗΚΗ ΑΡΧΑΙΑΣ ΕΛΛΑΔΑΣ\nΜετάφραση ΚΑΤΣΗ ΜΑΡΙΤΑ, ΛΕΜΟΝΗΣ ΝΙΚΟΣ\nΚωδικός Πολιτείας 9181-0081\nalkinoi, DemetriosMet, d.varveris_1988, charesalex\nΣΟΦΟΚΛΗΣ: ΑΠΑΝΤΑ (ΠΡΩΤΟΣ ΤΟΜΟΣ)


PRANCHRIS: Ταξικό μίσος αντί για ταξική πάλη\nΗ παγκόσμια εβραϊκή συνομωσία είναι μια αρχετυπική εκδοχή αυτής της συνομωσιολογικής ερμηνείας της κοινωνικής πραγματικότητας. Ας μην παρεξηγήσει ο αναγνώστης το νόημα της παραπάνω διαπίστωσης. Η διεθνής σιωνιστική ελίτ αποτελεί ήδη ένα από τα πιο βασικά και επιθετικά τμήματα του αποκεντρωμένου δικτύου εξουσίας που ονομάζουμε υπερεθνική ελίτ και που διαφεντεύει τις τύχες του συστήματος της διεθνοποιημένης οικονομίας της αγοράς.i Ο διεθνής Σιωνισμός διαθέτει ισχυρές παγκόσμιες οργανώσεις (Παγκοσμια Σιωνιστική Οργάνωση, Εβραϊκό Ταμείο, Παγκόσμιο Εβραϊκό Κογκρέσο) που διατυμπανίζουν ανοικτά τον σκοπό για τον οποίο δημιουργήθηκαν, δηλαδή την συγκέντρωση των πόρων της εβραϊκής διασποράς για την πολιτικοστρατιωτική κατάκτηση και τον διαρκή εποικισμό της Παλαιστίνης. Επίσης, το οργανωμένο σιωνιστικό κίνημα ανά την υφήλιο, έχει κατορθώσει να συσσωρεύσει τεράστια πολιτική δύναμη σε χώρες-κλειδιά που ορίζουν τις τύχες του διεθνούς συστήματος. Η επιρροή των περίφημων AIPAC και ADLαποτελεί φόβητρο για τους βουλευτές και τους Γερουσιαστές του Κογκρέσου στις ΗΠΑ.ii Από την άλλη, στην Βρετανία η εκδήλωση απροκάλυπτων φιλο-Παλαιστινιακών αισθημάτων εκ μέρους του νέου αρχηγού του κόμματος των Εργατικών, επέσυρε αμέσως την μήνη σύσσωμων των μεγάλων συστημικών ΜΜΕ, αλλά και της πολιτικής ελίτ της χώρας, οι οποίοι ξεκίνησαν μια συντονισμένη εκστρατεία διασυρμού όχι μόνο κατά του Κόρμπιν, αλλά ενάντια και στα νέα στελέχη του κομματικού μηχανισμού των Εργατικών, κατηγορώντας τους συλλήβδην για “αντισημητισμό”.iii Την ίδια στιγμή, το Ισραήλ έχει αναδειχτεί σε παγκόσμιο κέντρο της αντεπανάστασης, εξάγοντας τεχνογνωσία σχετικά με μεθόδους καταστολής των εξεγέρσεων και μαζικής καθυπόταξης πληθυσμών σε όλες τις κατοχικές δυνάμεις ανά την υφήλιο (Ινδία στο Κασμίρ, Ρωσία στην Τσετσενία, ΗΠΑ στο Ιράκ), ενώ παράλληλα είναι από τους κορυφαίους βιομηχανικούς κατασκευαστές στον κόσμο στον τομέα της παραγωγής οπλισμού και των στρατιωτικών μέσων αιχμής που είναι αναγκαία για να φέρουν σε πέρας την μαζική καταστολή.iv Δεν είναι τυχαίο ότι το Ισραήλ αναδείχτηκε σε βασικό προμηθευτή της κυβέρνησης του ελλαδικού προτεκτοράτου σε συστήματα αστυνομικής παρακολούθησης, αύρες καταστολής διαδηλώσεων, δακρυγόνα κι άλλον αντιεξεγερσιακό βαρύ οπλισμό, από το 2010 κι έπειτα, όταν η Κοινωνική Πάλη στον ελλαδικό χώρο οξύνθηκε κατακόρυφα κι έλαβε συγκρουσιακά εξεγερσιακά χαρακτηριστικά.\nΟι ναζιστές ισχυρίζονται ότι μιλούν εξ ονόματος μιας οντότητας που υψώνεται πάνω από τους ταξικούς διαχωρισμούς της ετερόνομης κοινωνικής ολότητας. Ο Όττο Στράσσερ αναθεμάτιζε εξίσου τόσο την Δεξιά όσο και την Αριστερά για την διαβρωτική επίδραση που ασκούσαν επάνω στο “υγιές” σώμα του Γερμανικού έθνους. Όπως γράφει ο Γκότφριντ, “Παρά τις σοσιαλιστικές θέσεις του, [ο Στράσσερ] ουδέποτε αποδέχτηκε την Μαρξιστική έννοια της πάλης των τάξεων. Δεν υπήρχε κανένα αγεφύρωτο χάσμα ανάμεσα στην μπουρζουαζία και το προλεταριάτο. Διότι και οι δύο, ανήκαν, κατά την άποψη του, στην ίδια πολιτιστική και πνευματική οντότητα, το Γερμανικό έθνος”.viiΣύμφωνα με τους ναζί, ο εθνικοσοσιαλισμός υπερέβαινε αυτούς τους τεχνητούς διαχωρισμούς οι οποίοι δεν έκφραζαν πραγματικούς κοινωνικούς ανταγωνισμούς. Η ναζιστική “επανάσταση” είχε καταφτάσει για να διασώσει την ενότητα του έθνους, προτού αυτό καταστραφεί από τις έριδες και τις ραδιουργίες των επαγγελματιών πολιτικών, όπως άλλωστε συνέβηκε το 1918.\nΕπομένως, εφόσον η ενότητα μέσω της συνεργασίας ανάμεσα στις τάξεις είναι η φυσική κατάσταση της ετερόνομης κοινωνικής ολότητας του έθνους, συνεπάγεται από αυτό ότι ο εθνικοσοσιαλισμός σαν ο κατεξοχήν ιδεολογικός φορέας τούτης της ενότητας, συνιστούσε το φυσικό πολιτικό ιδίωμα που υπηρετούσε τις ανάγκες του γερμανικού έθνους. Όταν η Χρυσή Αυγή οργάνωσε φιλανθρωπικά συσσίτια “μόνο για Έλληνες”, αποπειράθηκε ουσιαστικά να κάνει πράξη έναν αφηρημένο φαντασιακό δεσμό, δημιουργώντας γι’ αυτό μια πρόσκαιρη υλική βάση. Παρόλα αυτά, η πρακτική των συσσιτίων είναι κατά βάση πολιτική κι όχι απλά φιλανθρωπική, όπως διαρρηγνύουν τα ιμάτια τους οι χρυσαυγίτες, επειδή μέσω αυτής, η Χρυσή Αυγή διεκδίκησε το αποκλειστικό δικαίωμα της να ορίζει μονομερώς ποιος πληρεί τις προδιαγραφές για να συμπεριληφθεί στην ιδεολογική κατηγορία του “’Ελληνα” και ποιος όχι. Θα ήταν πράγματι εξαιρετικά ενδιαφέρον να ρωτούσε κάποιος τους διοργανωτές των συσσιτίων, αν κάποιος που είναι άθεος, αντιμιλιταριστής, αντιεξουσιαστής και αναρχοκομμουνιστής, θα μπορούσε να προσέλθει ελεύθερα και να σερβιριστεί στις εν λόγω “συλλογικές κουζίνες”, με μονάδικη ίσως προϋπόθεση ότι μιλά την ελληνική. Όμως τότε, γιατί να μην έχει το ίδιο δικαίωμα κι ένας Νιγηριανός μετανάστης που τυχαίνει να κατέχει το ελληνικό ιδίωμα; Όπως γράφει ο Α. Μπαντιού, η παραγωγή ταυτότητας είναι πάντοτε μια “πολιτική διαδικασία σε εξέλιξη”.viiiΟμοίως, η παραγωγή της εθνικής ταυτότητας είναι μια δυναμική διαδικασία που προϋποθέτει την εκδήλωση κάθε είδους κοινωνικής σύγκρουσης στο εσωτερικό της.\niiiJeremy Corbyn is turning a ‘blind eye’ to anti-Semitism in his party, Theresa May warns, The Telegraph,http://www.telegraph.co.uk/news/2016/12/12/jeremy-corbyn-turning-blind-eye-anti-semitism-party-theresa/.


Από τον Γιώργο Ζαρκαδούλα, 30/03/2020\nΠροσπέρνα το εξώφυλλο και θα ανταμειφθείς. Ο δίσκος είναι Iommi & Wino approved\nΑν υπάρχει κάποιο αρνητικό στο να ακούς πολλή μουσική είναι τούτο εδώ: Χάνεις τη μπάλα. Γνωρίζεις μια μπάντα, σε ελκύει, την έχεις στην αναμονή για το επόμενο βήμα και κάπου στη συνέχεια την χάνεις. Για παράδειγμα οι Witchskull. Τους ακούσαμε για πρώτη φορά το 2015, μας άρεσαν αρκετά και τους αφιερώσαμε μερικές αράδες στην αρμόζουσα ανασκόπηση.\nΠέρασαν που λες πέντε χρόνια, έβγαλαν ενδιάμεσα δεύτερο δίσκο, εμείς κάπου βοσκήσαμε και τους συναντάμε και πάλι φέτος με τον τρίτο τους δίσκο. Γι' αυτό σου μιλάω. Έχασα το "Raven" την ώρα που του έπρεπε. Για να πω και του στραβού το δίκιο, άλλο ειδικό βάρος έχει η Rise Above πλέον σε σχέση με την Ripple που κυκλοφόρησε το ντεμπούτο της. Κάτι μου λέει που αν δεν άλλαζαν εταιρεία, μάλλον δεν θα τους χάναμε το 2018.\nΤο καλό βέβαια για μας και τους Αυστραλούς είναι πως συνεχίζουν να είναι ισοπεδωτικοί. Κι εξηγούμαι: Η ορμή και η το επικό στοιχείο του NWOBHM δένει άψογα με το doom metal. Εκείνο των Iommi & Wino. Πόσο δε μάλιστα, όταν η μελωδία κι ο λυρισμός είναι κυρίαρχα στοιχεία του. Μπορεί να μην ηχούν οι πένθιμες καμπάνες του, ο ρυθμός να είναι ως επί το πλείστον up tempo, το groove όμως είναι τόσο καταιγιστικό που δεν αφήνει περιθώρια για ενστάσεις.\nΤο τρίο δεν έχει το ψαρωτικό βιογραφικό, άγνωστοι μεταξύ αγνώστων είναι με εξαίρεση την τοπική σκηνή ίσως, έχουν όμως μια ομοιογένεια για σεμινάριο. Βρίσκονται με κλειστά μάτια και είναι όλοι τους παρόντες. Ίσοι μεταξύ ίσων. Δεν πρωταγωνιστεί κάποιος σε βάρος των υπολοίπων. Τα φωνητικά είναι λίγο γοητευτικά ατσούμπαλα, εξυπηρετούν όμως στο ακέραιο τις μελωδίες. Ίσως και με το παραπάνω.\nΔεν ξέρω, έχω την αίσθηση πως αυτός ο πρίμα και συνάμα γεμάτος κι ογκώδης ήχος των Witchskull είναι αυτό ακριβώς που θέλω να ακούσω. Ακόμα και στο "The Red Altar", την πιο αργή τους σύνθεση, λειτουργεί άψογα. Τι κι αν έχει τα θεόρατα riffs, τι κι αν ξεχειλίζει από την επική μελωδία του Iommi, για κάποιο παράξενο λόγο, δεν χρειάζομαι ούτε εκατοστό παραπανίσιου μπάσου ή fuzz στο τραγούδι. Που μεταξύ μας, το λες και ύμνο. Yeap.\nΚαι για να μη μακρηγορήσω άλλο, το "A Driftwodd Cross" είναι μια δισκάρα και μισή. Με τα καλά και τα ακόμα καλύτερά του. Wino & Iommi approved χωρίς πολλά πολλά. Δεν θα ακούσεις περιττά κι ανούσια πράγματα στον δίσκο, παρά μόνο μελωδίες και λυρισμό σε μεγάλη ποσότητα. Α, για να μην ξεχάσω, έχει και το bonus του: Το μη απαραίτητο, αλλά καλοδεχούμενο Maiden καλπάζον ριφ του μεταξύ Ανατολής και Δύσης. Σεβάσμιοι.


Χρηματοπιστωτική κρίση, διαφάνεια & internet – OnlinePolitics\nOctober 2, 2008 by goulandris\nΧρηματοπιστωτική κρίση, διαφάνεια & internet\nΜέσα στο χαμό που γίνεται αυτές τις μέρες με τη διεθνή κρίση, ψάχνω να βρω ενδιαφέροντα πράγματα που γίνονται στο ίντερνετ. Φαίνεται ότι η κρισιμότητα της κατάστασης, η ανάγκη για γρήγορες ενέργειες και άμεση ενημέρωση έχουν δώσει προβάδισμα στη τηλεόραση που όμως είναι καταδικασμένη από τη φύση της να μένει στην επιφάνεια και τους τίτλους.\nΜία ενδιαφέρουσα ενέργεια που βρήκα είναι από το γνωστό Govtrack.us (a civic project to track Congress):“GovTrack.us is an independent tool to help the public research and track the activities in the U.S. Congress, promoting government transparency and civic education through novel uses of technology.” Το GovTrack είναι και κόμβος για το νομοθετικό υλικό που χρησιμοποιείται για άλλα sites όπως τα OpenCongress και MAPLight.\nΑυτο που έκανε λοιπόν είναι να δώσει τη δυνατότητα να συγκρίνει κάποιος τις διαδοχικές αλλαγές στο κείμενο του νόμου για τη διάσωση του χρηματοπιστωτικού συστήματος (Bail-out bill) που προσπαθεί η Αμερικανική κυβέρνηση να περάσει από το Κογκρέσσο (εκκρεμεί η ψήφιση από τη Βουλή των Αντιπροσώπων μέχρι αυτή τη στιγμή). Όπως λένε και οι ίδιοι, δεν είναι πολύ φιλικό στη χρήση μια και το μόνο που μπορούσαν να κάνουν γρήγορα, είναι να μετατρέψουν τα pdf σε κείμενο, ενώ τα κείμενα δεν διατίθεται σε XML στο κοινό κάτι που θα έκανε τα πράγματα πιό εύκολα.\nΠαρ’όλες τις ελλείψεις, είναι μία προσπάθεια που δείχνει γρήγορα αντανακλαστικά. Δείτε εδώ τις συγκρίσεις με τις διαδοχικές αλλαγές.\nΣτο ίδιο μήκος κύματος και το PublicMarkup του Sunlight Foundation (“PublicMarkup.org gives you the opportunity to review and comment on proposed bills before they are even introduced—or while they are pending—in Congress”), όπου ο κάθε πολίτης μπορεί να σχολιάσει το νόμο παράγραφο προς παράγραφο.\nΑν κάποιος έχει βρει και άλλα ενδιαφέροντα πράγματα, ας το γράψει για να μάθουμε τι γίνεται και σε αυτή την περίπτωση.\nThis entry was posted in Στα Ελληνικά and tagged credit crunch, crisis, χρηματοπιστωτική κρίση, tools, visualization. Bookmark the permalink.\n← Αν δεν ξέρετε με ποιόν πολιτικό ταυτίζεστε.\nNotes from the 9th World e-Democracy Forum →


Ορεστιάδα: ‘’Αγγέλων Φως’’ 2015-16\nΕίστε εδώ:ΑρχικήΤα Νέα μαςΝέα του ΈβρουΟρεστιάδα: ‘’Αγγέλων Φως’’ 2015-16\nΟρεστιάδα: ‘’Αγγέλων Φως’’ 2015-16 Κύριο\nΗ Δημοτική Κοινωφελής Επιχείρηση Πολιτιστικής Ανάπτυξης Ορεστιάδας (ΔΗ.Κ.Ε.Π.Α.Ο.) προτίθεται για δεύτερη χρονιά να διοργανώσει τις εορταστικές εκδηλώσεις με τίτλο ‘’Αγγέλων Φως’’ από 12 έως 31 Δεκεμβρίου 2015.\nΠροκειμένου οι εκδηλώσεις αυτές να πραγματοποιηθούν με τον καλύτερο δυνατό τρόπο, καλεί σε συζήτηση και ανταλλαγή απόψεων, όλους τους Πολιτιστικούς Φορείς του δήμου Ορεστιάδας, σχολεία, συλλόγους, ομάδες και μεμονωμένα άτομα που επιθυμούν να συνεργαστούν εθελοντικά για την υλοποίηση του εορταστικού προγράμματος, την Κυριακή 08 Νοεμβρίου 2015 και ώρα 7 το απόγευμα στο Πολιτιστικό Πολύκεντρο του Δήμου Ορεστιάδας, Κων/πολεως 59.\nΔιαβάστηκε 582 φορές Τελευταία τροποποίηση στις Σάββατο, 07 Νοεμβρίου 2015 08:39\nΠερισσότερα σε αυτή την κατηγορία: « Προσλήψεις στην ΕΒΡΟΦΑΡΜΑ Διπλό Δημ. Συμβούλιο στην Ορεστιάδα »


Oukitel K10: με 6GB + 64GB, μπαταρία 11.000, 4 κάμερες στα 211€! - GizChina Greece\nΜιλάμε για συσκευή «θηρίο» με μπαταρία 11.000 mAh, 4 κάμερες, 6GB RAM, 64GB ROM και κορυφαία ποιότητα κατασκευής... στα 211€!\nΤο Oukitel K10 θα το βρείτε διαθέσιμο τώρα, με τιμή 211€ από καταστήματα όπως το Gearbest αρχικά, σε flash sale περιορισμένης χρονικής διάρκειας.\nΑποκτήστε το Oukitel K10 στα 211€ ΤΩΡΑ από το Gearbest!\nNext post Lightinthebox: νέες προσφορές και κουπόνια... γιατί το ζητήσατε! [με ασφάλεια τελωνείου]\nPrevious post [Gizdeal]: «Χτυπήστε» τώρα ΟΛΑ τα Xiaomi, σε σούπερ προσφορές


Φθηνά Αεροπορικά Εισιτήρια για Μιλάνο\nΤο Μιλάνο (Medio Lano = στη μέση της πεδιάδας) είναι η δεύτερη μεγαλύτερη πόλη της Ιταλίας με πληθυσμό 1,4 εκατομμύρια κατοίκους και αριθμό που υπερβαίνει τα 4,5 εκατομμύρια στην ευρύτερη περιοχή. Πρόκειται για το οικονομικό κέντρο της Ιταλίας, όπου έχουν την έδρα τους σημαντικές εταιρείες όπως διάσημοι οίκοι μόδας και η αυτοκινητοβιομηχανία Alfa Romeo. Επίσης είναι το κέντρο της παγκόσμιας σκηνής της όπερας με την περίφημη Σκάλα του Μιλάνου. Oι Alfa Romeo, Armani, Gianni Versace, Pirelli, Prada, Telecom Italia είναι μερικές από τις εταιρείες παγκοσμίας εμβέλειας που έχουν τη βάση τους στην πόλη. Oι Mιλανέζοι περπατούν πιο γρήγορα από τους υπόλοιπους Iταλούς και καθόλου δεν βασίζουν την οικονομία τους στον τουρισμό. Aδίκως, κατά μίαν έννοια, γιατί το Mιλάνο, αν και δεν διαθέτει την πληθώρα των μνημείων της Pώμης ή της Φλωρεντίας, κρατάει μια γενναία μερίδα από την πολιτιστική κληρονομιά της χώρας και κάτι ακόμα: τις πέρα για πέρα αξιοθέατες βιτρίνες του!Θα μπορούσαμε να παρομοιάσουμε το Μιλάνο ως μια κομψή Ιταλίδα με γούστο ακριβό και υψηλής αισθητικής.Το Μιλάνο είναι μια γνήσια ιταλική πόλη με ακριβά γούστα. Συνδυάζει τα πάντα και θα ικανοποιήσει κάθε ταξιδιώτη – τόσο εκείνον που πάει για shopping και διασκέδαση, όσο και εκείνον που θέλει να δει τα αξιοθέατα και να γνωρίσει την ιστορία και τη ζωή της πόλης. Οι Έλληνες είμαστε τυχεροί, γιατί η Ιταλία είναι κοντά και εύκολα προσβάσιμη, ακόμα και για ένα ταξίδι-αστραπή το σαββατοκύριακο. Αν μη τι άλλο, η ενημέρωση κατευθείαν από την πηγή για όλες τις νέες τάσεις της μόδας είναι πάντα ευπρόσδεκτη, ενώ για κάποιους, τρόπος ζωής.\nΔεν υπάρχει καλή και κακή εποχή για να επισκεφθείτε το Μιλάνο. Δεν κάνει ούτε το περισσότερο κρύο της Γηραιάς Ηπείρου ούτε και την περισσότερη ζέστη. Οπωσδήποτε, όπως και οι υπόλοιπες Ευρωπαίες, το δεκαπενθήμερο των εορτών το Μιλάνο είναι κομψά στολισμένο και γιορτινό, ενώ πάντοτε είναι ιδανικός προορισμός για αγορές. Είναι ο κατάλληλος προορισμός για να επιστρέψετε φορώντας την τελευταία λέξη της μόδας!\nΑπό τον Διεθνή Αερολιμένα Αθηνών, μπορείτε να φτάσετε στο Μιλάνο με απευθείας πτήσεις τόσο των Ολυμπιακών Αερογραμμών όσο και της Aegean, της Alitalia και της easyJet. Ολες οι εταιρείες πετούν είτε καθημερινά είτε έξι φορές την εβδομάδα, προσφέροντας μια ή και περισσότερες πτήσεις την ημέρα. Οσο για τη διάρκεια του ταξιδιού, μπορεί η Ιταλία να είναι γειτόνισσα, στο Μιλάνο ωστόσο θα σας πάρει γύρω στις δυόμισι ώρες για να φτάσετε.Οι περισσότερες πτήσεις προσγειώνονται στο αεροδρόμιο Malpensa, το οποίο απέχει 50 χιλιόμετρα από το κέντρο της πόλης.\nΥπολογίστε και τη μία ώρα που είναι πίσω και οργανώστε το ταξίδι!\nΕναλλακτικά, αν διαθέτετε μια-δυο μέρες παραπάνω, μπορείτε να ταξιδέψετε οδικώς ώς την Πάτρα και από εκεί να επιβιβαστείτε με το αυτοκίνητό σας σε κάποιο από τα πλοία των Μινωικών Γραμμών ή της ΑΝΕΚ μέχρι τη Βενετία. Από τη δε Βενετία και αφού κάνετε μια στάση στην πόλη των Δόγηδων, μπορείτε να τραβήξετε για το Μιλάνο. Αν σας ακούγετε κουραστικό, μην το επιχειρήσετε. Αν, πάλι, θέλετε να γνωρίσετε λίγο παραπάνω τον ιταλικό βορρά, σκεφτείτε το σοβαρά… Η απόσταση μεταξύ Βενετίας και Μιλάνου είναι περί τα 270 χλμ.Για τις μετακινήσεις σας στην πόλη θα χρησιμοποιήσετε το μετρό, τα λεωφορεία και τα τραμ.\nΑν και το Μιλάνο δεν θεωρείται δημοφιλής τουριστικός προορισμός, ωστόσο διαθέτει μεγάλη ποικιλία ξενοδοχείων, καθώς φιλοξενεί συχνά μεγάλες εκθέσεις και είναι πολλοί οι επιχειρηματίες που επισκέπτονται τακτικά την πόλη.\nΟικονομικά ξενοδοχεία θα βρείτε στην περιοχή γύρω από τον κεντρικό σιδηροδρομικό σταθμό, όπως τα: Hotel Valley στη Viasoperga 19 και Hotel Verona στη Via Carlo Tenca 12.\nΣτο κέντρο της πόλης είναι συγκεντρωμένα πολυτελή και ακριβά ξενοδοχεία. Ξεχωρίζουν το Hotel Four Seasons στη Via Geus 8, αγαπημένο στέκι μοντέλων και σχεδιαστών μόδας, το Hotel Palace στην Piazza della Republica 17, το Hotel Hermitage στη Via Messina 10 και το Bulgari Hotel Milan (www.bulgarihotels.com) που βρίσκεται δίπλα στο εμπορικό κέντρο.\n«Hotel Lancaster» (Via Abbondio Sangiorgio, 16 – Tηλ.: 0039 02344705, www.hotellancaster.it). Mικρό, οικονομικό, ιδανικό για αυτούς που επισκέπτονται το Mιλάνο για λίγες μέρες και αρκετά κοντά στο κέντρο της πόλης.\n«Hotel Genius» (Via Porlezza, 4 (ang. Via Camperio) – Tηλ.: 0039 0272094644, www.hotelgenius.it). Σε πολύ καλό σημείο, με λογικό service και τιμές.\n«Bulgari Hotel Milan» (Via Privata Fratteli Gabba 7b – Tηλ.: 0039 028058051, www.bulgarihotels.com). Πολύ ακριβό αλλά σίγουρα θα το απολαύσετε.\n«Four Seasons» (Via Gesu, 6-8 – Tηλ.: 0039 0277088 www.fourseasons.com/milan).\n«Principe di Savoia» (Piazza della Republica 17 – Tηλ.: 0039 0262301, www.hotelprincipedisavoia.com). Oι τιμές του Principe ξεκινάνε από 180 ευρώ και βρίσκεται κοντά στον σταθμό του τρένου Centrale.\nΣε αυτή την πόλη πέρα από τα σημαντικά μνημεία, στα αξιοθέατα συγκαταλέγονται και οι βιτρίνες των μαγαζιών, γι’ αυτό ένα από τα σημεία που αξίζει να επισκεφθείτε είναι η ιστορική στοά Galleria Vittorio Emmanuelle, που διαθέτει καταστήματα ρούχων, βιβλιοπωλεία, καφέ και εστιατόρια. Ένας από τους πιο γνωστούς δρόμους του Μιλάνου είναι η Via Monte Napoleone, όπου βρίσκονται τα ατελιέ των πιο γνωστών σχεδιαστών του κόσμου.\nΒέβαια πάντα πέρα από την υψηλή ραπτική πάντα υπάρχει χώρος και χρόνος για γνώση, κάνοντας μία επίσκεψη και στα μουσεία Poldi Pezzoli και Scienza e della Tecnica – Leonardo Da Vinci.\nΤο πιο χαρακτηριστικό σημείο του Μιλάνου είναι ο καθεδρικός ναός Duomo, η τέταρτη μεγαλύτερη εκκλησία στον κόσμο με μήκος 157 μέτρα, άρχισε να χτίζεται το 1386, από τον Gian Galeazzo Visconti σε ρυθμό γοτθικό. Είναι αφιερωμένος στην Παναγία, χτισμένος με λευκό μάρμαρο και φανταστικά βιτρό, ενώ το μπροστινό του μέρος τελείωσε το δέκατο ένατο αιώνα. Στο υψηλότερο κωδωνοστάσιο, σε ύψος 108,5 μέτρων, δεσπόζει το μπρούτζινο επιχρυσωμένο άγαλμα της Παναγίας, η La Madonnina, που βρίσκεται στις καρδιές όλων των Μιλανέζων και των Καθολικών γενικότερα. Μπορείτε να ανέβετε στην κορυφή με το ασανσέρ πληρώνοντας εισιτήριο και να δείτε από κοντά τους πυργίσκους, τα αγάλματα και το χρυσό άγαλμα της Παναγίας.\nΣτην Porta Ticinese και στο Navigli συγκεντρώνονται και τα περισσότερα μπαρ και κλαμπ της πόλης, εκτός και αν είστε φίλοι της όπερας ή της κλασικής μουσικής, οπότε πρέπει να γνωρίζετε ότι η Όπερα του Μιλάνου παραδοσιακά ξεκινάει τις παραστάσεις της στις αρχές Δεκεμβρίου.\nΓια να χαλαρώσετε μπορείτε να κάνετε μια βόλτα στο Castello Sforzesco, πρόκειται για ένα κάστρο με ωραίους μεγάλους κήπους, περιποιημένο γρασίδι και σιντριβάνια, δεν χρειάζεται να πληρώσετε εισιτήριο για να μπείτε, η είσοδος είναι δωρεάν.\nΔεν χαρακτηρίζεται άδικα η πρωτεύουσα της μόδας. Στη λεωφόρο Corso Buenos Aires και στην περιοχή Quadrilatero d’Οro, μπουτίκ και επώνυμα καταστήματα διαδέχονται το ένα το άλλο. Στη Via Montenapoleone, κοσμηματοπωλεία, υποδηματοποιεία, οίκοι μόδας και ακριβά εστιατόρια θα σας κάνουν να τινάξετε την πιστωτική σας στον αέρα. Θα βρείτε επώνυμες μάρκες όπως Cartier, Christian Dior, Gucci, Louis Vuitton, Salvatore Ferragamo, Versace, Valentino, Prada και Tod’s. Αν οι οικονομικές σας δυνατότητες δεν το επιτρέπουν αρκεστείτε στο να χαζέψετε τις βιτρίνες! Παρόλο που η Ρώμη συνδέεται -συνειρμικά- με την dolce vita, το Μιλάνο είναι η πόλη που ενδείκνυται για shopping – εξάλλου συναγωνίζεται με το Παρίσι για τον τίτλο της ευρωπαικής πρωτεύουσας της μόδας: Για παπούτσια και για ρούχα διάσημων σχεδιαστών αλλά και χρηστικά αντικείμενα, το design έχει την τιμητική του.Το Μιλάνο, ένα από τα μεγαλύτερα οικονομικά και εμπορικά κέντρα του κόσμου. Είναι διάσημο για τα καταστήματα μόδας στη via Montenapoleone αλλά και στη στοά Galleria Vittorio Emanuele στην Piazza Duomo – στοά που αποτελεί ένα από τα παλαιότερα εμπορικά κέντρα του κόσμου. Πέρα, όμως, από αυτά, η τελευταία είναι επίσης γνωστή γιατί εκεί βρίσκεται η έδρα της Alfa Romeo, των ποδοσφαιρικών ομάδων A.C. Milan και Inter Milan, του Giorgio Armani, της Banca Intesa, της εφημερίδας Corriere della Sera, των Dolce & Gabbana, της Pirelli, της Prada και της Versace, ανάμεσα σε άλλες μεγάλες εταιρείες.Στη Via Monte Napoleoneκαι στη Via Spiga θα βρείτε τα καταστήματα των πιο γνωστών σχεδιαστών στον κόσμο, πιο προσιτά καταστήματα θα βρείτε στην Via Dante, στην Via Torino και την Corso Buenos Aires.\nΠεριπλάνηση στα παζάρια και τα stock-houses\nPapiniano vs Fauche. Tο παζάρι της Via Papinιano, θεωρείται από τα καλύτερα και από τα μεγαλύτερα παζάρια της πόλης.\nTο δεύτερο ισχύει, αλλά η ποιότητα των προϊόντων του σε σχέση με το παρελθόν έχει πέσει. Γι’ αυτό σας προτείνουμε ένα άλλο, λιγότερο γνωστό αλλά με μεγαλύτερη ποικιλία και ποιότητα.\nTο παζάρι της Via Fauche το οποίο γίνεται κάθε Σάββατο από το πρωί μέχρι και τις 7 το απόγευμα, αλλά και την Tρίτη το πρωί.\nΣ’ αυτό θα βρείτε τα πάντα – από φρούτα και λαχανικά μέχρι ρούχα, παπούτσια και δερμάτινα από stock. Iδίως την ανοιξιάτικη και καλοκαιρινή περίοδο μπορείτε να ανακαλύψετε χειμερινά κομμάτια κάτω από τη μισή τιμή της αρχικής.\nTα παζάρια γενικότερα θέλουν ψάξιμο και υπομονή και γι’ αυτό καλό είναι να συγκρίνετε και να κινείστε γύρω κι έξω από τους στημένους πάγκους!\nAν ενδιαφέρεστε για επώνυμες και φθηνές αγορές, σας προτείνουμε μερικά από τα πιο γνωστά στοκατζίδικα της πόλης:\nIl Salvagente (Via Fratelli Bronzetti 16 – Tηλ.: 0039 0276110328 www.salvagentemilano.it).\nEmporio Isola (Via Washington, 56 – Tηλ.: 0039 02 48100315).\nDmagazine (Via Montenapoleone 26 – Tηλ.: 0039 0276006027. www.dmagazine.it).\nΓια τους λάτρεις του επίπλου και του design, το Mιλάνο στις 22 με 27 Aπριλίου οργανώνει μία από τις πιο σημαντικές εκθέσεις επίπλων στον κόσμο, το Salone del Mobile, που είναι και μια περίοδος γιορτής για την πόλη μιας και λόγω της έκθεσης οργανώνονται πολλά πάρτι.\nΘα απολαύσετε τις εκλεκτές γεύσεις της ιταλικής κουζίνας σε ακριβά ristorante, αλλά και σε οικονομικές tratories, όπου σερβίρονται εξαιρετικές πίτσες, μακαρονάδες αλλά και απλά πιάτα με κρέας ή ψάρι.\nΜην παραλείψετε να επισκεφθείτε κάποιο από τα ιστορικά καφέ του κέντρου που είναι ανοιχτά από το πρωί και προσφέρουν, εκτός από μυρωδάτο καφέ, ελαφρά γεύματα και ποτά\nΙστορικα Καφέ: Zucca in Galleria, το πιο ιστορικό καφέ του Μιλάνου με θέα στονκαθεδρικό ναό. Το μωσαϊκό στο εσωτερικό του είναι ρυθμού Αρτ Ντεκό και χρονολογείτε από το 1867.\nMarchesi: H θρυλική μαρκεσία λειτουργεί εδώ από το 1824 προσφέροντας καφέκαι κέικ. Ο βαρύς ξύλινος εσωτερικός της διάκοσμος φιλοξενεί πολυτελή εκθέματασκακιού και ντάμας από σοκολάτα.\nIl Salotto που βρίσκεται στο εμπορικό κέντρο Galleria Vittorio Emanuele ΙΙ.\n«La Madonnina» (Via Gentilino, 6 – Tηλ.: 0039 0289409089). Kλασική τρατορία για παραδοσιακή κουζίνα Lombardias με λίγα πιάτα και καλά.\n«Da Mauro il Bolognese» (Via Lombardini, 14 – Tηλ.: 0039 028372866. Tρατορία με κουζίνα μπολονέζικη και μεγάλη παράδοση στα χειροποίητα μακαρόνια! Eνα βασικό της χαρακτηριστικό είναι ότι μένει ανοιχτή ως αργά.\n«Caminetti del Sempione» (Piazza Sempione, 8 – Milano – Zona Sempione – Tηλ.: 0039 0234537919). Aπλά… το αγαπάμε για όλα!\nΗ νυχτερινή ζωή είναι έντονη. Τα περισσότερα μπαρ και κλαμπ βρίσκονται στις περιοχές Brera Porta και Ticinese και προσφέρουν διασκέδαση για όλα τα γούστα.\nΤα τελευταία χρόνια στον χάρτη της νυχτερινής ζωής έχει μπει για τα καλά η περιοχή Navigli, η μποέμ γειτονιά της πόλης, που έχει γεμίσει εστιατόρια μπαρ και κλαμπ, αλλά και στούντιο καλλιτεχνών, βιβλιοπωλεία και μπουτίκ.\n• Στην Porta Ticinese και στο Navigli συγκεντρώνονται και τα περισσότερα μπαρ και κλαμπ της πόλης.Εκεί βρίσκεται η ζωή της πόλης τη νύχτα, με αμέτρητα μαγαζιά, τραπεζάκια έξω για ποτό και φαγητό, live μουσική και υπαίθριους πάγκους που πουλάνε από μπύρα και παγωτά μέχρι χαϊμαλιά και τσάντες imitation. Η περιοχή και ο κόσμος που ανεβοκατεβαίνει τα στενά θα σας θυμίσουν ελληνικό νησί, και γενικά το κέφι κυριαρχεί μέχρι αρκετά αργά εκτός και αν είστε φίλοι της όπερας ή της κλασικής μουσικής, οπότε πρέπει να γνωρίζετε ότι η Οπερα του Μιλάνου παραδοσιακά ξεκινάει τις παραστάσεις της στις αρχές Δεκεμβρίου.Τα μεσημέρια οι Μιλανέζοι και εκ των πραγμάτων οι επισκέπτες τους προτιμούν να τσιμπήσουν κάτι στα γρήγορα, επικεντρώνοντας το ενδιαφέρον τους στα κρύα πιάτα. Και στο Μιλάνο, άλλωστε, όπως και στην υπόλοιπη Ιταλία, το σημαντικότερο γεύμα της ημέρας είναι το δείπνο. Στην πόλη θα βρείτε μεγάλη ποικιλία εστιατορίων που σερβίρουν διεθνή κουζίνα, καθώς και αρκετές πολύ συμπαθητικές τρατορίες, όπως ονομάζονται οι παραδοσιακές ιταλικές ταβέρνες ή ristoranti, στα οποία θα γευτείτε την τοπική κουζίνα. Μετά το φαγητό σερβίρεται, φυσικά, επιδόρπιο και ζεστός καφές. Για ένα πλήρες δείπνο υπολογίστε ούτε λίγο ούτε πολύ περί τα 25 – 30 ευρώ κατ’ άτομο, κόστος που μειώνεται κατά τι αν πάτε σε κάποια πιτσαρία. Πιο οικονομικά, από τις 18.50 έως τις 21.30, μπορείτε να επισκεφθείτε κάποιες παμπ, στις οποίες με 5 – 8 ευρώ κατ’ άτομο μπορείτε να πείτε το ποτό σας και να τσιμπήσετε στον ανοιχτό μπουφέ που διαθέτουν. Porta Ticinese, Navigli, Corso Como, Brera, Isola οι περιοχές που πρέπει να σημειώσετε. Αυτό που πρέπει οπωσδήποτε να δοκιμάσετε είναι το παγωτό, σε κάθε γωνιά του Μιλάνου θα βρίσκεται και μια gellateria !! Και φυσικά paznzerroto από τον παγκοσμίως διάσημο φούρνο του Luini που βρίσκεται πίσω από τη Rinascente.\nΤο Διάταγμα των Μεδιολάνων, που όλοι θυμόμαστε από τη σχολική ιστορία, υπογράφτηκε στα Μεδιόλανα, δηλαδή στον τόπο που σήμερα ονομάζεται Μιλάνο. Το Διάταγμα εκδόθηκε το 313 μ.Χ. από τον Μέγα Κωνσταντίνο και τον Λικίνιο και διασφάλιζε την αρχή της θρησκευτικής ελευθερίας των υπηκόων της Ρωμαϊκής Αυτοκρατορίας. Το Μιλάνο ήταν ο τόπος όπου ζωγράφισε ο Λεονάρντο Ντα Βίντσι τον «Μυστικό Δείπνο», ένα από τα πιο διάσημα έργα του. Πρόκειται για μια τοιχογραφία στην τραπεζαρία της Santa Maria delle Grazie που ξεκίνησε το 1495 και ολοκληρώθηκε το 1498. Ο Μυστικός Δείπνος είναι Μνημείο Παγκόσμιας Πολιτιστικής Κληρονομιάς.\nΓια κρατήσεις που αφορούν τη διαμονή σας επισκεφθείτε τo:www.aerotickets.gr\nΗ όπερα και η μουσική\nΤο Μιλάνο αποτέλεσε και αποτελεί ένα από τα σημαντικότερα κέντρα της όπερας, φιλοξενώντας τη διασημότερη όπερα στον κόσμο, τη Σκάλα του Μιλάνου – κατά τους Ιταλούς Teatro alla Scala. Φτάνοντας στην όπερα, κάποιοι ίσως απογοητευθείτε εάν περιμένετε ένα επιβλητικό και τεράστιο κτίριο, όπως για παράδειγμα στο Παρίσι. Το θέμα όμως είναι πως το ιστορικό θέατρο, δεν έχει πάρει το χαρακτηρισμό «ιστορικό» τόσο λόγω του κτηρίου, αλλά λόγω των ανθρώπων που έχουν περάσει από εκεί (όπως ο Giuseppe Verdi και η Μαρία Κάλλας), καθώς και των έργων που για πρώτη φορά έχουν ανέβει στη σκηνή του. Αξίζει να αναφερθεί πως η Σκάλα λειτουργεί ακόμα και στις μέρες μας, αποτελώντας ένα από τα σημαντικότερα θέατρα στον κόσμο, ενώ τελευταία φορά έκλεισε για ανακαίνιση στις 19 Ιανουαρίου 2002 και άνοιξε και πάλι το Νοέμβριο του 2004, παρουσιάζοντας μία νέα, μεγαλύτερη σκηνή, που επέτρεπε μεγαλύτερα παρασκήνια και επομένως ακόμα μεγαλύτερες παραγωγές. Τέλος, δίπλα από το θέατρο υπάρχει το μουσείο της Σκάλας (Museο Teatrale alla Scala), στο οποίο η επίσκεψη κρίνεται επιτακτική, ιδιαίτερα για τους φίλους της όπερας, αφού θα περάσουν μπροστά από τα μάτια σας δεκάδες χρόνια μουσικής, τέχνης και ιστορίας. Στις αίθουσες εκτίθενται από κουστούμια και σκηνικά μέχρι πίνακες-πορτρέτα και εικόνες από τη μεγάλη και εντυπωσιακή ιστορία του θεάτρου.


ΚΥΠΡΟΣ: Κίτρινη προειδοποίηση από Τμ. Μετεωρολογίας – Αναμένονται τα έντονα καιρικά φαινόμενα\n01 Ιαν 2019 Κοινωνία\nΚΥΠΡΟΣ: Μπλακαουτ Παγκύπρια- Απώλεια φορτίου στο Βασιλικό\nΚΥΠΡΟΣ: Καταβλήθηκαν οι συντάξεις και επιδόματα Δεκεμβρίου\nΤην Πρωτοχρονιά ο καιρός θα είναι κυρίως συννεφιασµένος µε τοπικές βροχές και µεµονωµένες καταιγίδες. Στα ψηλότερα ορεινά δεν αποκλείεται να πέσει χιόνι ή χιονόνερο. Τα φαινόµενα τοπικά δυνατό να είναι έντονα ή και παρατεταµένα. Οι άνεµοι θα πνέουν κυρίως βορειοανατολικοί ως νοτιοανατολικοί, ασθενείς µέχρι µέτριοι 3 µε 4 µποφόρ και παροδικά µέχρι ισχυροί, 5 µποφόρ. Η θάλασσα θα είναι λίγο ταραγµένη αλλά στα προσήνεµα θα είναι µέχρι ταραγµένη. Η θερµοκρασία θα ανέλθει γύρω στους 15 βαθµούς στο εσωτερικό και τα παράλια και στους 5 βαθµούς στα ψηλότερα ορεινά.\nΤο βράδυ ο καιρός θα παραµείνει κυρίως συννεφιασµένος µε τοπικές βροχές και µεµονωµένες καταιγίδες. Στα ψηλότερα ορεινά κατά διαστήµατα πιθανό να πέφτει και χιόνι ή χιονόνερο. Οι άνεµοι θα καταστούν σταδιακά νότιοι ως νοτιοδυτικοί, γενικά µέτριοι 4 µποφόρ. Η θάλασσα θα είναι λίγο ταραγµένη αλλά στα προσήνεµα θα είναι µέχρι ταραγµένη. Η θερµοκρασία θα πέσει στους 8 βαθµούς στο εσωτερικό, γύρω στους 10 στα παράλια και στους 2 βαθµούς στα ψηλότερα ορεινά, όπου τοπικά θα σχηµατιστεί παγετός.\nΘυμίζουμε ότι το Τμήμα Μετεωρολογίας, με κίτρινη προειδοποίηση ενημερώνει για το επίπεδο επικινδυνότητας των βροχών. Ισχύει από τις 23:00 το βράδ της Δευτέρας (31/12) μέχρι την Τρίτη (1/1).\nΤην Τετάρτη (2/1), την Πέµπτη (3/1) και την Παρασκευή (4/1) ο καιρός θα είναι κυρίως συννεφιασµένος και κατά διαστήµατα αναµένονται τοπικές βροχές και µεµονωµένες καταιγίδες, Στα ψηλότερα ορεινά κατά διαστήµατα θα πέφτει και χιόνι ή χιονόνερο. Τα φαινόµενα τοπικά δυνατό να είναι έντονα. Η θερµοκρασία θα κυµανθεί στα ίδια επίπεδα την Τετάρτη, τα οποία είναι λίγο κάτω από τους κλιµατικούς µέσους όρους.\nΓια την Πέµπτη αναµένεται µικρή άνοδος και για την Παρασκευή µη αξιόλογη µεταβολή.\nΛΕΥΚΩΣΙΑ: Τέλος στον Γολγοθά της μικρής Ανδριανής – Βρέθηκε συμβατός δότης – ΦΩΤΟΓΡΑΦΙΕΣ\nΚΑΙΡΟΣ: Επανέρχονται οι βροχές - Σκόνη στην ατμόσφαιρα\nΚΑΙΡΟΣ: Αναμένονται καταιγίδες, χιόνια και και σφοδροί άνεμοι


Vraykos: Αναλαμβάνει την υλοποίηση της παραγωγικής μονάδας της ΑΚΤΙΝΑ Α.Ε. – Industry-news.gr | INDUSTRY\nVraykos: Αναλαμβάνει την υλοποίηση της παραγωγικής μονάδας της ΑΚΤΙΝΑ Α.Ε.\nΗ υλοποίηση της υπερσύγχρονης παραγωγικής μονάδας της ΑΚΤΙΝΑ Α.Ε. ανατέθηκε στη Vraykos, εγκαινιάζοντας μία νέα συνεργασία στον τομέα της Βιομηχανίας Τροφίμων. Η Vraykos αναλαμβάνει το μεγάλο έργο υλοποίησης της εγκατάστασης διαχείρισης αλεύρων, κρυσταλλικής ζάχαρης και ζάχαρης άχνης, καθώς και την παρασκευή των ειδικών μειγμάτων που παράγει η εν λόγω εταιρεία. Το έργο αυτό, το οποίο θα λάβει χώρα στη Βιομηχανική Περιοχή των Οινοφύτων, διακρίνεται για τις ιδιαιτερότητές του και το υψηλό επίπεδο τεχνικής κατάρτισης που απαιτεί, τόσο κατά το στάδιο του σχεδιασμού αλλά και κατά το στάδιο της εφαρμογής του.\nΣτο έργο αυτό, το οποίο βρίσκεται ήδη σε εξέλιξη, θα εφαρμοστούν τελευταίας τεχνολογίας συστήματα διαχείρισης α’ υλών. Με την ανάθεση του έργου αυτού, η Vraykos παγιώνει την θέση που κατέχει ως η Νο 1 επιλογή στον τομέα της Βιομηχανίας Τροφίμων και αποδεικνύει ότι αποτελεί συνώνυμο του bulk handling στην Ελλάδα. Η Vraykos είναι μια εξειδικευμένη τεχνική εταιρεία που υλοποιεί ολοκληρωμένα βιομηχανικά έργα διαχείρισης χύδην υλικών (bulk handling) στην Ελλάδα και το εξωτερικό. Ιδρύθηκε στις αρχές της δεκαετίας του 1990 από το Δημήτρη Βράικο, με σκοπό να βοηθήσει τις βιομηχανίες στη διαχείριση πρώτων υλών.\nTopics: Vraykos , ΑΚΤΙΝΑ Α.Ε.


ΑΕΚ. Οι Ίωνες θεοί δεν πεθαίνουν - Georgiou Club\nΑρχική ΑΕΚ. Οι Ίωνες θεοί δεν πεθαίνουν\nΑΕΚ. Οι Ίωνες θεοί δεν πεθαίνουν\nΤρίτη, 4 Σεπτεμβρίου 201811:43\nΟ Αμερικανός συγγραφέας Chuck Palahniuk έγραφε “Μόνο αφού έχουμε χάσει τα πάντα είμαστε ικανοί να κάνουμε τα πάντα”.\n27 Αυγούστου 1922 οι Τούρκοι μπαίνουν στην Σμύρνη. Η Σφαγή που ακολουθεί είναι τρομερή. Χιλιάδες Έλληνες εξοντώνονται με φρικτό τρόπο. Χιλιάδες οικογένειες ξεκληρίζονται. Περιουσίες (μόχθος πολλών χρόνων) καταστρέφονται. Το ελληνικό αίμα ρέει σαν ποτάμι.\nΟι Έλληνες προδότες και οι ξένοι δυνάστες έχουν προδώσει τους Ίωνες θεούς, έχουν σπιλώσει τους Ίωνες φιλοσόφους, προσπαθούν να “σβήσουν” τον Ελληνικό Ιωνικό πολιτισμό.\nΌμως οι Ίωνες θεοί δεν πεθαίνουν. Τρομαγμένοι, προδομένοι, κατατρεγμένοι, καταματωμένοι οι Έλληνες της Ιωνίας και της Κωνσταντινούπολης μαζεύουν με δύναμη και περηφάνια τα κομμάτια τους και γυρίζουν στην Μητέρα Ελλάδα.\nΚουβαλούν στους ώμους τους έναν ολόκληρο πολιτισμό, μια υπέροχη κουλτούρα και φυσικά την περιουσία τους, υλική και πνευματική. Τους είπαν “Τουρκομερίτες” “πρόσφυγες”.\nΧλεύασαν το λυγμό του τραγουδιού τους. Είπαν “αμανέδες” το βυζαντινό μουσικό μέτρο που είναι η ρίζα της εκκλησιαστικής μας μουσικής. Κι όμως αυτές οι αδάμαστες ψυχές έσφιξαν τα χείλη, δούλεψαν, ρίζωσαν, στέριωσαν, δημιούργησαν και ίδρυσαν ολόκληρες Ιωνικές “αποικίες”.\nΤην Ν. Ιωνία, την Ν. Φιλαδέλφεια, την Ν. Σμύρνη και τόσες άλλες σ’ όλη την Ελλάδα.\nΜαζί τους κουβαλούν τον αθλητικό πολιτισμό και την αθλητική παράδοση της Κωνσταντινούπολης.\nΠολλές οι αθλητικές δραστηριότητες των Ελλήνων στην Πόλη και πολλά τα αθλητικά σωματεία. Ένωση Ταταύλων, Ερμής, Ήφαιστος, Μέγας Αλέξανδρος, Α.Ε. Πέρα Κλούμπ κ.λ.π. Η ένωση αυτών των ομάδων στην Ελλάδα δημιουργεί την ΑΕΚ την Αθλητική Ένωση Κωνσταντινουπόλεως (Με τον όρο Ένωση εννοείται η Ένωση όλων των Αθλητικών Σωματείων της Κωνσταντινούπολης κάτω από την ηγετική προστασία της ΑΕΚ).\nΣε ένα μικρό μαγαζί στην οδό Βεραντζέρου το “λιουξι” των αδελφών Ιωνά, του Κων/νου Δημόγολου και επιφανών και υπερήφανων περαλίδων (πρόσφυγες από την συνοικία Πέρα) ο δικέφαλος Αετός της ΑΕΚ ανοίγει να φτερά του και αγκαλιάζει όλη την Ελλάδα.\nΣτις 29 Μαΐου του 1924 συντάσσεται το πρώτο καταστατικό και εκλέγεται το πρώτο διοικητικό συμβούλιο της ΑΕΚ. Η αρχική ιδεολογία του συλλόγου ήταν η συνέχιση των αθλητικών δραστηριοτήτων της Πόλης αλλά και η διατήρηση των αξιών και των παραδόσεων των Ελλήνων προσφύγων. Έμβλημα της ΑΕΚ ο Βυζαντινός Δικέφαλος Αετός.\nΤο ένα του κεφάλι κοιτάζει προς την Ανατολή την αγαπημένη του μητέρα πατρίδα την Κωνσταντινούπολη και την Αγία Σοφία το αιώνιο σύμβολο του ελληνισμού της Πόλης.\nΤο άλλο του κεφάλι κοιτάζει σκληρά και ανελέητα δυτικά αυτούς που πρόδωσαν τους Ρωμιούς της Πόλης. Στο ένα του πόδι κρατάει την Αυτοκρατορική ράβδο, σύμβολο ισχύος και στο άλλο την υδρόγειο, σύμβολο παγκοσμιότητας.\nΤα φτερά του είναι ανοιγμένα δηλώνοντας ότι ποτέ δεν υποτάχθηκε και πάντα είναι έτοιμος για μάχη.\nΤα χρώματα της ΑΕΚ, το μαύρο της προσφυγιάς, του διωγμού, του πόνου, των λυγμών, της πίκρας για την προδοσία.\nΤο άλλο, το κίτρινο, το χρώμα του θεού ήλιου που συμβολίζει την ανατολή της ζωής, την μεγαλοπρέπεια, την δύναμη, την αισιοδοξία, την ελπίδα, την αναγέννηση. Την ημέρα της ιδρύσεως της ΑΕΚ οι Ίωνες Φιλόσοφοι και επιστήμονες ο Θαλής, ο Αναξαγόρας, ο Ηράκλειτος, ο Δημόκριτος, ο Ξενοφάνης και τόσοι άλλοι χαμογελούσαν ευτυχισμένοι. Οι Ίωνες θεοί δεν πεθαίνουν. Οι Περαλίδες ιδρυτές της ΑΕΚ δουλεύουν ακούραστα, με μεράκι και πάθος και σε δύο μήνες ο δικέφαλος αετός είναι έτοιμος να πετάξει. Η πτήση του είναι μοναδική. Ο δικέφαλος Αετός της ΑΕΚ φωλιάζει στις καρδιές εκατομμυρίων Ελλήνων. Η ΑΕΚ αγωνίζεται μέχρι το 1926 σε γήπεδο κοντά στις στήλες του Ολυμπίου Διός αλλά και στο σημερινό γήπεδο Απόστολος Νικολαΐδης.\nΌμως ο πρώτος πρόεδρος της ΑΕΚ Κωνσταντίνος Σπανούδης, υπουργός της κυβέρνησης του Ελ. Βενιζέλου φρόντισε η ΑΕΚ να προπονείται σε μία έκταση στη Ν. Φιλαδέλφεια. Το 1930 η έκταση πέρασε στην ιδιοκτησία του συλλόγου και ο πρωθυπουργός Ελ. Βενιζέλος έδωσε εντολή να δημιουργηθεί το γήπεδο της ΑΕΚ εκεί ακριβώς που είναι σήμερα.\nΤο 1936 Πρόεδρος της ΑΕΚ εκλέγεται ο εφοπλιστής Νίκος Γκούμας. Επί της προεδρίας του το γήπεδο της ΑΕΚ από μια αλάνα με δυο μικρές εξέδρες μετατρέπεται σε ένα σύγχρονο στάδιο που μπορούσε να φιλοξενήσει 40.000 θεατές.\nΠρος τιμήν του το γήπεδο της ΑΕΚ από το 1991 φέρει το όνομά του. με την δημιουργία του γηπέδου το 1930 η ΑΕΚ μεγαλουργεί σε όλα τα αθλήματα καθώς ο σύλλογος έχει μεγαλώσει και διαθέτει αθλητές που καλύπτουν όλη την αθλητική γκάμα. Οι επιτυχίες αμέτρητες. Στο ποδόσφαιρο κατακτάει:\n15 κύπελλα Ελλάδος\nΟι τεράστιοι αθλητές της που θριαμβεύουν παντού είναι πολλοί και σε κάθε εποχή. Η αναφορά ονομάτων θα αδικήσει ισάξιους αθλητές διαφόρων τμημάτων και άλλων εποχών.\nΌμως μαζί με τις επιτυχίες έρχεται και μια τραγωδία.\nΤο 2013 η ΑΕΚ υποβιβάζεται λόγω χρεών στην Γ’ Εθνική.\nΌμως οι Ίωνες θεοί δεν πεθαίνουν, κατεβαίνουν στη γη και αγκαλιάζουν την ΑΕΚ. Φίλαθλοι, Διοίκηση και αθλητές γίνονται μαζί μια σιδερένια μάζα και σε 2 χρόνια η ΑΕΚ ανεβαίνει πάλι στην Super League εκεί που είναι η θέση της.\nΓια να αναφερθεί κάποιος στην ιστορία της ΑΕΚ με λεπτομέρειες χρειάζονται τόμοι ολόκληροι.\nΌμως δύο είναι τα γεγονότα που ξεχωρίζουν.\nΟ μεγαλύτερος θρίαμβος της ομάδας έρχεται από το μπάσκετ.\nΣτις 4 Απριλίου 1968 στον Παναθηναϊκό Στάδιο μπροστά σε 80.000 θεατές ακατάρριπτο ρεκόρ προσέλευσης φιλάθλων σε αγώνα μπάσκετ – η θρυλική ομάδα μπάσκετ της ΑΕΚ κατακτά το κύπελλο Κυπελλούχων νικώντας την Σλάβια Πράγας με 89-82. Είναι η πρώτη Ευρωπαϊκή διάκριση του αθλήματος και η ΑΕΚ γίνεται γνωστή σε παγκόσμιο επίπεδο. Η ΑΕΚ γίνεται σκαπανέας του μπάσκετ και δείχνει τον δρόμο και για τις άλλες ομάδες που διακρίθηκαν αργότερα σε ευρωπαϊκό επίπεδο.\nΤο δεύτερο και κορυφαίο γεγονός στην ιστορία της ΑΕΚ και του Ελληνικού ποδοσφαίρου είναι το παιχνίδι, την Μεγάλη Τετάρτη, 7 Απριλίου 1999 με την Παρτιζάν Βελιγραδίου. Τα παγκόσμια κέντρα εξουσίας έχουν δώσει εντολή να διαλυθεί η Γιουγκοσλαβία και η Σέρβοι να “πληρώσουν” για την αντίσταση εναντίον των Γερμανών στο Β’ Παγκόσμιο πόλεμο.\nΟ χάζαρος Μπιλ Κλίντον δίνει εντολή και στις 24 Μαρτίου 1999 το ΝΑΤΟ επιτίθεται στην Γιουγκοσλαβία. Ακολουθούν τρομεροί βομβαρδισμοί κάθε σούρουπο, μόλις νυχτώνει οι τομασκ ισοπεδώνουν τα πάντα. Χιλιάδες αθώοι πεθαίνουν και η χώρα γίνεται ερείπια. Τρόμος και πόνος. Σοκ και δέος. Όμως την Μεγάλη Τρίτη 6 Απριλίου πέντε πούλμαν ξεκινούν από την Αθήνα για το βομβαρδισμένο Βελιγράδι.\nΜεταφέρουν το ποδοσφαιρικό τμήμα της ΑΕΚ, φιλάθλους και δημοσιογράφους και καταλύουν το βράδυ στην Βουδαπέστη.\nΤο πρωί της Μεγάλης Τετάρτης 7 Απριλίου 1999 η αποστολή της ΑΕΚ ταξιδεύει και φθάνει στο Βελιγράδι. Οι Σέρβοι προσφέρουν στους Έλληνες ψωμί και αλάτι δείγμα της ευγνωμοσύνης τους και της αγάπης τους. Τους υποδέχεται ο πρόεδρος της Σερβίας Μιλουτίνοβιτς. Το παιχνίδι γίνεται στο βομβαρδισμένο Νόβισαντ μπροστά σε 15.000 φιλάθλους.\nΟι ελληνικές και οι σερβικές σημαίες ανεμίζουν μαζί. Οι ποδοσφαιριστές των δύο ομάδων μπήκαν αγκαλιασμένοι κρατώντας ένα πανό που έγραφε “NATO stop the war stop the bombing”.\nΤο παιχνίδι ολοκληρώθηκε στο 68’ καθώς οι φίλαθλοι μπήκαν στον αγωνιστικό χώρο με ελληνικές και σερβικές σημαίες φωνάζοντας “ΕΛΛΑΣ-ΕΛΛΑΣ….ΑΕΚ-ΑΕΚ”, και όλοι μαζί, παίκτες και φίλαθλοι έγιναν ένα κουβάρι. Η στιγμή αυτή είναι ένα ταξίδι στην αιωνιότητα της ιστορίας. Οι παίκτες της ΑΕΚ έφυγαν για την επιστροφή και οι συμπαίκτες της, της Παρτιζάν γύρισαν στα καταφύγια γιατί νύχτωνε και θα άρχιζαν οι βομβαρδισμοί.\nΗ ΑΕΚ ήταν η μοναδική ομάδα που αψήφησε τις βόμβες και τον θάνατο και κέρδισε την αιώνια εκτίμηση όλων των λαών του πλανήτη.\nΗ πράξη αυτή δεν αντισταθμίζεται ούτε με δεκάδες κύπελλα Ευρώπης, ούτε με εκατοντάδες πρωταθλήματα Ελλάδος.\nΟι στίχοι του Καβάφη από το Ιωνικό του για τους Ίωνες θεούς αντιπροσωπεύει την ιστορία της ΑΕΚ.\n«Γιατί σπάσαμε τα αγάλματά τους, γιατί τους διώξαμε από τους ναούς τους, διόλου δεν πέθαναν γι’ αυτό οι θεοί ω γη της Ιωνίας εσένα αγαπούν ακόμη, σένα οι ψυχές την ενθυμούνται ακόμη».\nΦυσικά, η ιστορία της ΑΕΚ συνεχίζεται γιατί οι Ίωνες θεοί δεν πεθαίνουν.


Η Ευρώπη δήλωσε παρούσα\nΤου ΝΙΚΟΥ ΤΣΟΥΚΑΛΗ * Αποτολμώ μια πρώτη, γενική εκτίμηση, ως προς τις αποφάσεις της Συνόδου Κορυφής: Θεωρώ ότι, παρά τις οποιεσδήποτε δίκαιες ενστάσεις για την τόλμη που (δεν) επέδειξαν οι Ευρωπαίοι ηγέτες, πρόκειται περί «ιστορικής απόφασης», τομής στην επίπονη και βασανιστική πορεία μετεξέλιξης...\nΠανελλήνιες, «Επιτυχημένοι» και «Αποτυχημένοι»: Οι επιτυχημένοι άνθρωποι έχουν και πολλές αποτυχίες...\nΤΩΝ ΑΝΝΑΣ ΦΟΥΝΤΖΟΥΛΑ ΚΑΙ ΑΘΗΝΑΣ ΦΡΑΓΚΟΥΛΗ * Κάθε χρόνο την περίοδο των Πανελλήνιων εξετάσεων στο μυαλό κάθε υποψηφίου αναδύεται ο φόβος της αποτυχίας, μία έννοιας συνδεδεμένη με αρνητική χροιά καθώς συνοδεύεται από ματαίωση προσδοκιών του ίδιου του ατόμου αλλά και του περιβάλλοντος. Οι εξετάσεις...\nΠανελλήνιες, «Επιτυχημένοι» και «Αποτυχημένοι»: Ποια κυβέρνηση ασχολήθηκε;\nΤΟΥ ΣΠΥΡΟΥ ΠΑΝΤΕΛΑΚΗ * Σε μια χώρα που τα πάντα δραματοποιούνται, τα αποτελέσματα των Πανελληνίων εξετάσεων αποκτούν μια διάσταση σχεδόν μεταφυσική: ορίζονται ως η στιγμή που θα κριθεί το μέλλον και η επιτυχία στη ζωή ενός παιδιού που βρίσκεται μόλις στα 17 του χρόνια. Στην πραγματικότητα οι...\nΠανελλήνιες, «Επιτυχημένοι» και «Αποτυχημένοι»: Η αποτυχία ως ευκαιρία αυτογνωσίας\nΤΟΥ ΣΑΒΒΑ ΣΑΒΒΟΠΟΥΛΟΥ * Το εκπαιδευτικό σύστημα της χώρας αναγκάζει τους νέους να επιλέξουν πρόωρα το εργασιακό τους αντικείμενο, του οποίου το περιεχόμενο ουσιαστικά αγνοούν. Αγνοούν όμως και την βαθύτερη επιθυμία τους για το πώς θέλουν να ζήσουν τη ζωή τους. Εάν ο νέος σταθεί αντίκρυ στο μέλλον...\nΠανελλήνιες, «Επιτυχημένοι» και «αποτυχημένοι»: Eνας μικρός προσωπικός σταθμός σε έναν άγνωστο συναρπαστικό δρόμο\nΤΗΣ ΕΙΡΗΝΗΣ ΚΑΛΤΣΑ * Οι περισσότεροι, όταν αναφέρονται στις Πανελλήνιες, μιλούν με μεταφορές και αναλογίες που δανείζονται από τον χώρο των αγώνων, ειρηνικών ή μη. Παρομοιάζονται με μάχες ή με αθλητικούς αγώνες, στη διάρκεια των οποίων οι υποψήφιοι σαν άλλοι στρατιώτες ή αθλητές αγωνίζονται για τη...\nΤα «ΚΑΛΑΒΡΥΤΙΝΑ ΑΝΑΛΕΚΤΑ» του Κ. Νικολόπουλου\nΤου Γεωργίου Δ. Φωτόπουλου* Προσφάτως ο φίλος και ομοχώριος Νικολόπουλος Κωνσταντίνος – Καμενιανίτης, λογοτέχνης – συγγραφέας τ. αντιπρόεδρος της Ενωσης Ελλήνων Λογοτεχνών τ. αντιδήμαρχος Πολιτισμού εις τον Δήμο Αροανίας Καλαβρύτων, νυν πρόεδρος του Εκπολιτιστικού Συλλόγου Καμενιανιτών,...\nΗρθε η ώρα για ένα νέο «μολών λαβέ»\nΤου ΕΜΜΑΝΟΥΗΛ ΣΥΜΙΑΝΑΚΗ * Η Αγία Σοφία τζαμί και ο κόσμος σε ξεσηκωμό. Γιατί το έκανε αυτό ο Ερντογάν; Για λόγους μικρούς και ασήμαντους; Oχι. Γιατί ξεσηκωθήκανε Ευρωπαίοι, Αμερικανοί και Ρώσοι; Για την Αγία Σοφία; Oχι, δεν τους νοιάζουν αυτά τα πράγματα, τους ενδιαφέρει ο συμβολισμός πίσω από...\nΑποψη για όλα..\nΓράφει ο Νίκος Παππάς* Υπα?ρχουν α?νθρωποι στο περιβα?λλον μας που ε?χουν α?ποψη για ο?λα. Που δεν προλαβαι?νουμε να εκφρα?σουμε κα?τι και αμε?σως μας διακο?πτουν και μας λε?νε τι να κα?νουμε και πώς να το κα?νουμε. Και αυτο? χωρι?ς να τους ε?χουμε ζητη?σει την γνω?μη τους και πα?ντα χωρι?ς...\nΤα δάκρυα που χύνει η διεθνής κοινότητα για την Αγία Σοφία είναι τουλάχιστον κροκοδείλια\nΤΟΥ ΑΝΔΡΕΑ ΚΟΤΣΙΦΑ * Σύντομο υπόβαθρο: ηγεμονεύει στη χώρα του από εικοσαετίας περίπου, μετερχόμενος θεσμικές εκτροπές και άλματα. Για ατομικά και κοινωνικά δικαιώματα και ελευθερίες ούτε λόγος. Τα μέτωπα που έχει ανοίξει πολλά, περιπεπλεγμένα και κατάσπαρτα, όπως αυτό στη Συρία, όπου η ένοπλη...\nΟχι στην τσιμεντοποίηση\nΓράφει ο Γιώργος Ζαφειρόπουλος Κε διευθυντά, Διάβασα πρόσφατα στην έγκριτη εφημερίδα σας, μια πρόταση του δημοτικού συμβούλου και υποψηφίου δημάρχου Αλέξανδρου Χρυσανθακόπουλου, για σκέπασμα του χειμάρρου Μειλίχου και την δημιουργία δρόμου που θα βοηθήσει στην ανάπτυξη της περιοχής Θεωρώ ότι...\nΤώρα δήθεν κλαίμε\nΤου Θανάση Διαμαντόπουλου* Αγαπητή Πελοπόννησος, Επειδή πολλά λέγονται και γράφονται αυτές τις ημέρες για τη μετατροπή της Αγιά Σοφιάς σε τζαμί, ας μου επιτραπεί να εκθέσω και εγώ ορισμένες σκέψεις. Αρχή της επιστολής μου και τελυταίο συμπέρασμα είναι πως όλος ο πολιτκός κόσμος του συνταγματικού...\nΠοινές: Εξόντωση ή συμμόρφωση; «Oταν οι αξίες έχουν χάσει τη συνεκτική τους λειτουργία…»\nΤΗΣ ΕΦΗΣ ΛΑΜΠΡΟΠΟΥΛΟΥ * Οι τρεις υποθέσεις που απασχόλησαν τελευταία την κοινή γνώμη είναι διαφορετικές, αλλά σε όλες, όπως φαίνεται τουλάχιστον, υπήρχε σχέδιο από τους δράστες. Δεν είναι δηλαδή μια απερίσκεπτη αντίδραση που οδήγησε στο έγκλημα ακόμη και στην περίπτωση της επίθεσης με βιτριόλι,...


Κατηγορία 2010-2019 | Αναρτήθηκε 14-11-2017 10:11:23 pm | από nskarmoutsos\nΝο 1. Βροχή, οδός Ζαφειρόπουλου, ψηλά στο φόντο ο Ναός του Αγίου Βασιλείου. (Παράλιο Άστρος, 14-11-2017 21.00)\nΝο 2. Βροχή, οδός Ζαφειρόπουλου στη κατεύθυνση προς Δημοτικό Σχολείο Παραλίου Άστρους. (14-11-2017, 21.00)


Το χαμένο αστέρι… – Μαρκέλλα Καζαμία – Kiss My GRass\nHome / POINT OF U / Editors' view / Το χαμένο αστέρι… – Μαρκέλλα Καζαμία\nPosted by: Αλέξης Χαλκίδης in Editors' view, POINT OF U May 18, 2015\tComments Off on Το χαμένο αστέρι… – Μαρκέλλα Καζαμία\nΈκλεισε τα μάτια και φτερούγισε μέσα της σαν μικρός ήλιος που πασχίζει να γεννηθεί. Ήταν ένα τόσο δα αστέρι που κατέκλυσε την ψυχή της για να την συντροφεύει στα πιο μακρινά ταξίδια της. Το αναζήτησε μέσα της, αλλά συνεχώς της ξέφευγε, ώσπου έγινε μια μικρή αχτίδα που καθρεφτίστηκε στα μάτια της.\nΞανάκλεισε τα μάτια και ένιωσε για πρώτη φορά τον Πόνο. Βυθίστηκε μέσα της και της έταξε την εξιλέωση. Αφέθηκε στα δώρα των δακρύων που της πρόσφερε. Φοβόταν να του αρνηθεί. Ήταν πιο δυνατός από’ κείνην. Δεν μπορούσε ν’ αναμετρηθεί μαζί του σε μια μάχη από πριν καθορισμένη.\nΆνοιξε τα μάτια της και είδε το αστέρι να την κοιτάει, αλλά εκείνη δεν είχε πια μάτια για να το δει. Τα δάκρυα είχαν πλημμυρίσει την ψυχή της κι εκείνη δεν έβλεπε πια. Μόνο το σχήμα του μπόρεσε να συγκρατήσει, προτού τυφλωθεί ολότελα από το φως που εξέπεμπε.\nΚαι ξανάκλεισε τα μάτια για να το χάσει από μπροστά της. Ήξερε πια ότι δεν θα ήταν ποτέ αληθινά δικό της. Τι κι αν έκλεψε λίγη από την λάμψη του και τη φυλάκισε μέσα της; Έπρεπε να το αποχαιρετήσει, τόσο απλά, όσο την πρώτη μέρα που το βρήκε στο δρόμο της.\nΚι ένιωσε τότε πιο φτωχή από ποτέ. Το αστέρι δεν θα την γνώριζε, δεν θα την έβλεπε μπροστά του όπως στ’ αλήθεια ήταν. Τα δώρα της θα ήταν γι’ αυτό μυστικά κρυμμένα και ξεχασμένοι θησαυροί που λάμπουν στις σελίδες των παραμυθιών.\nΚι εκείνη έπρεπε να χαθεί μέσα σ’ αυτές τις σελίδες, εκεί όπου πραγματικά ανήκε. Τα ξωτικά του δάσους και οι καλοκάγαθες νεράιδες θα της σκούπιζαν τα μάτια, θα την έπαιρναν να κολυμπήσει μαζί τους στην κρυστάλλινη λίμνη της λήθης. Εκεί θα έβρισκε μια σκιά να ξαποστάσει. Αλλοπρόσαλλα μικροκαμωμένα όντα θα της έφερναν μέλι απ’ τις κερήθρες των μύθων να γευτεί. Θα έβλεπε πεταλούδες με σπάνια χρώματα να πετούν ολόγυρα και να κάθονται στην ποδιά της, για μια στιγμή μοναδική, προτού περάσουν για πάντα στην σφαίρα της αιωνιότητας. Θα μύριζε το χώμα που ευωδιάζει δροσερές αναθυμιάσεις της γης που ποτίζει τα πλάσματα της για να τα κανακέψει. Θα έκοβε ένα λουλούδι για να το δει μετανιωμένη να σπαράζει στα χέρια της πεθαίνοντας. Με μια ενστικτώδη κίνηση, θα το έσωζε φυλάσσοντας το για πάντα στις κιτρινισμένες σελίδες της ζωής της.\nΚι εκείνη τη στιγμή, μια μελωδία θα τραβούσε την προσοχή της· μια ανεπαίσθητη ακολουθία από νότες που θα δυνάμωναν συνεχώς για να γίνουν τυμπανοκρουσίες και να την προσπεράσουν. Θα σηκωθεί και θα κοιτάξει το νερό της λίμνης· μέσα του θα καθρεφτίζεται η ζωή της· η Μνήμη θα έρθει κοντά της και την θα την παρακαλέσει να μην κλάψει· θα δει το αστέρι να κείτεται στον βυθό· δεν θα βουτήξει να το αρπάξει· θα γυρίσει την πλάτη και θα φύγει μακριά…\nΜαρκέλλα Καζαμία το χαμένο αστέρι\t2015-05-18\nTagged with: Μαρκέλλα Καζαμία το χαμένο αστέρι\nPrevious: Σε χρόνο αόριστο… – Νάσια Στεφανάκη\nNext: Βιβλιοκριτική: Λικέρ τριαντάφυλλο, Ισμήνη Χ. Μπάρακλη – Έλια Κουρή


Στο πρώτο επίπεδο των Φωνών υπάρχει μια αστυνομική ιστορία με έναν φόνο, έναν οξυδερκή αν και ιδιόρρυθμο ντετέκτιβ, τον Έτλεντουρ, το βοηθό του Σίγουρδουρ Όλι και τη συνεργάτιδα του Έλινμποργκ που στο εν λόγω μυθιστόρημα ερευνούν τη δολοφονία του πορτιέρη ενός κεντρικού ξενοδοχείου στο Ρέικιαβικ -ο οποίος για τις ανάγκες των Χριστουγεννιάτικων εορτασμών μεταμφιέζεται και σε Άγιο Βασίλη- καθώς και έναν αριθμό πιθανών ενόχων. Σε ένα δεύτερο επίπεδο ερευνά τις σχέσεις ανάμεσα σε μέλη της οικογένειας και κάποια τραυματικά γεγονότα της παιδικής ηλικίας που στιγματίζουν για πάντα τη ζωή ενός ανθρώπου. Σε ένα τρίτο επίπεδο, ο συγγραφέας, χωρίς να σχολιάζει ή να επικρίνει, περιγράφει τα συμπτώματα που εμφανίζονται συνήθως σε απομονωμένες κοινωνίες, εν προκειμένω στη χώρα του την Ισλανδία, όπου πολλοί από τους κατοίκους υποφέρουν από εξαρτήσεις, εθισμούς σε αλκοόλ και ουσίες, προβληματικές οικογένειες, και μεγάλο αριθμό κακοποιημένων γυναικών και παιδιών.\nΧωρίς να ηθικολογεί ρίχνει ένα βλέμμα βαθιάς κατανόησης, σχεδόν συμπάθειας, στους εγκληματίες.\nΑλλά, σε ένα ακόμα βαθύτερο επίπεδο –κι αυτό είναι, θεωρώ, η ιδιαίτερη ικανότητα του συγγραφέα– κατορθώνει χωρίς να ηθικολογεί, να ρίχνει ένα βλέμμα βαθιάς κατανόησης, σχεδόν συμπάθειας στους εγκληματίες, τους οποίους πλευρίζει με γνήσιο ενδιαφέρον και πρόθεση να τους καταλάβει και όχι να τους κρίνει ή να τους τιμωρήσει∙ το βλέμμα του μοιάζει περισσότερο με βλέμμα ανθρωπολόγου το οποίο –όταν αγγίζει τα βαθύτερα κίνητρά τους– μετατρέπεται σε βλέμμα ποιητή. Δεν είναι τυχαίο πως στον ελεύθερο χρόνο του ο ίδιος ο ήρωάς του, ο ντετέκτιβ Έτλεντουρ, διαβάζει πολύ, διαβάζει φιλοσοφία και ποίηση αλλά και βιβλία που αναφέρονται σε όσους χάθηκαν κάποια Χριστούγεννα στο δρόμο, καθώς έχει και ο ίδιος τις δικές του βαθιές και, καταπώς φαίνεται, αγιάτρευτες πληγές.\nΠάσχουσα κοινωνία και ατομικός πόνος\nΣε παλαιότερη συνέντευξη του συγγραφέα στον Guardian είχε δηλώσει πως τα μυθιστορήματα crime πέραν των άλλων «μας παρέχουν πληροφορίες για την κοινωνία όπου εκτυλίσσεται η πλοκή». Στην προσπάθειά του να κατανοήσει βαθύτερα τον ήρωά του, τον μελαγχολικό ντετέκτιβ Έτλεντουρ, ο οποίος εμφανίζεται και στα επτά βιβλία του, όφειλε να εξετάσει εκ νέου όλη τη σύγχρονη ιστορία της χώρας του. «Μέρος αυτής της διαδικασίας ήταν να κατανοήσω τον πατέρα μου μαζί με την πρόσφατη ιστορία της Ισλανδίας», λέει στην ίδια συνέντευξη και αναφέρεται, φυσικά, στην περίοδο πριν τη χρεοκοπία της χώρας του, συμπληρώνοντας: «Τα τελευταία εξήντα χρόνια η Ισλανδία έχει μεταμορφωθεί από μια φτωχική, στη βάση της αγροτική χώρα σε μια εύρωστη οικονομικά κοινωνία της αφθονίας. Η συγκεκριμένη διαδικασία δεν έγινε χωρίς εθνικό αλλά και ατομικό πόνο». Στις Φωνές η εις βάθος ανάλυση και «αναψηλάφηση» του ατομικού πόνου γίνεται στο πλαίσιο μιας ραγδαία μεταβαλλόμενης αλλά πάσχουσας κοινωνίας. Οι οικογενειακές τραγωδίες, η αδυναμία προσαρμογής, η επίδραση των παραδόσεων και των θρύλων αποτελούν αναπόσπαστο μέρος του τοπίου αλλά και πρώτη ύλη του συγγραφέα.\nΟ Έτλεντουρ έχει το δικό του παρελθόν που τον κατατρέχει, και κάθε υπόθεση που αναλαμβάνει γίνεται η αφορμή για να αναδυθεί ένα επεισόδιο από την ιστορία του, που το βιώνει εκ νέου, αρκετά επώδυνα, λες και η κάθε καινούργια έρευνα του προσφέρει και μια ευκαιρία ερμηνείας αλλά και εξιλέωσης – μια αφορμή για να δοθεί μια διέξοδος σε γεγονότα που είχε απωθήσει επειδή ήταν αδύνατον να τα διαχειριστεί.\nΣτις Φωνές, ο Γκούδλοϊγουρ, ο πενηντάχρονος πορτιέρης πολυτελούς ξενοδοχείου στο Ρέικιαβικ, βρίσκεται δολοφονημένος στο υπόγειο όπου διαμένει τις τελευταίες δεκαετίες, φορώντας τη στολή του Άγιου Βασίλη, με το παντελόνι κατεβασμένο και ένα προφυλακτικό να κρέμεται από το πέος του. Κανένας από το προσωπικό δεν φαίνεται να ξέρει λεπτομέρειες για τη ζωή του θύματος, ούτε να έχει ιδιαίτερες σχέσεις μαζί του. Ο διευθυντής πασχίζει να κρατήσει κρυφό το γεγονός για να αποφευχθεί το σκάνδαλο λόγω των επισκεπτών που έρχονται εκεί για να περάσουν ευχάριστα και ήρεμα τις γιορτές και να απολαύσουν τις ομορφιές της Ισλανδίας.\nΞεφλουδίζοντας «το κρεμμύδι» της υπόθεσης\nΗ έρευνα για μια δολοφονία μοιάζει με το ξεφλούδισμα ενός κρεμμυδιού.\nΗ έρευνα για μια δολοφονία, γράφει κάπου, μοιάζει με το ξεφλούδισμα ενός κρεμμυδιού: όσο απομακρύνεται το εξωτερικό περίβλημα και μένει εκτεθειμένο το εσωτερικό, τόσο περισσότερα δάκρυα προκαλούνται. Ο Έτλεντουρ βυθίζεται στο παρελθόν του θύματος προκειμένου να ερμηνεύσει την άχαρη και μίζερη ζωή του. Κατά τη διαδικασία της έρευνας πληροφορείται από έναν πελάτη του ξενοδοχείου, τον άγγλο Χένρι Γουάπσοτ, έναν εκκεντρικό συλλέκτη παλιών δίσκων, πως ο Γκούδλοϊγουρ υπήρξε παιδί-θαύμα, ένα παιδί με μια σπάνια σοπράνο φωνή, έτοιμος να βγει από τα σύνορα της μικρής χώρας, όταν ξαφνικά έχασε, κατά τη διάρκεια μιας συναυλίας, τη φωνή του. Τώρα, οι ελάχιστοι δίσκοι που κυκλοφορούν έχουν μεγάλη αξία και συλλέκτες από όλο τον κόσμο δίνουν μεγάλα ποσά για να τους αποκτήσουν. Καθώς η έρευνα προχωράει πλήθος καινούργιων μυστηρίων περιμένουν τον στοχαστικό ντετέκτιβ ενώ αποκαλύπτεται λίγο λίγο μια καινούργια εικόνα του νεκρού.\nΤα Χριστούγεννα πλησιάζουν και ο Έτλεντουρ αρνείται τις προσκλήσεις, πιάνει ένα δωμάτιο στο ξενοδοχείο και είναι αποφασισμένος να περάσει τις γιορτές στη μοναξιά του, με τα βιβλία του και τις σκέψεις του. Αλλά μια τραγωδία στη ζωή του θύματος, θα φέρει στην επιφάνεια και μια δική του οδυνηρή απώλεια, και αναγκάζεται να επανεξετάσει τη σχέση με την κόρη του, με τις γυναίκες αλλά και με τον ίδιο του εαυτό.\nΟ μελαγχολικός ντετέκτιβ και η κόρη του που εμφανίζεται ευάλωτη και έτοιμη να ξανακυλήσει στη χρήση ουσιών, ένας διεστραμμένος συλλέκτης δίσκων, μια κακοποιημένη καθαρίστρια και ο αδελφός της, ο νεαρός χορωδός και φιλόδοξος πατέρας του, ένας αριθμός από τα μέλη του προσωπικού και οι πελάτες του ξενοδοχείου, παρουσιάζονται με τις αδυναμίες, τις αποκλίσεις τους και με πιθανή εγκληματική δράση, αλλά όλοι διαθέτουν και μια πλευρά που τους καθιστά πολύ ανθρώπινους, είναι ευάλωτοι και υπήρξαν κάποτε φοβισμένα παιδιά. Και αυτό το φοβισμένο παιδί είναι που θα πληρώσει, σαν να οφείλει να αποδεχτεί, εν τέλει, την τιμωρία που απέφευγε σε όλη του τη ζωή, σαν να κουράστηκε να κρύβεται και να αποφεύγει τον κυνηγό του, λίγο πριν τις γιορτές, αφήνει τη φωνή του να ακουστεί, πριν καταφύγει στη σιωπή, μια σιωπή που για άλλους είναι αιώνια και άλλους –τους πιο τυχερούς– προσωρινή.\nΤιμή: € 15,50, σελ. 392\nΤΑ ΒΙΒΛΙΑ ΤΟΥ ARNALDUR INDRIDASON


Προγνωστικά Στοιχήματος | Τρεις για την έκτη θέση | Kingbet.net\nΑρχική / Ποδόσφαιρο / Τρεις για την έκτη θέση\nΤρεις για την έκτη θέση\nΤελευταία αγωνιστική στη Λιγκ 1, με μόνο μία εκκρεμότητα.\nΦτάσαμε λοιπόν στο τέλος του δρόμου για τη Λιγκ 1 (ο λόγος για την κανονική περίοδο, ακολουθούν τα πλέι οφ). Μια ιδιαίτερα κοπιαστική χρονιά ολοκληρώνεται, καθώς το πρόγραμμα συμπιέστηκε απίστευτα, δημιουργώντας πρωτόγνωρες συνθήκες. Τα περισσότερα ματς είναι αδιάφορα βαθμολογικά, κάτι που σημαίνει ότι ψαρεύουμε σε θολά νερά στα προγνωστικά Αγγλίας. Υπάρχουν και τρία παιχνίδια, όπου σε όλα οι γηπεδούχοι θέλουν τη νίκη. Συγκεκριμένα, Πόρτσμουθ, Οξφορντ και Τσάρλτον διεκδικούν την έκτη θέση και την είσοδο στα πλέι οφ. Η Πόρτσμουθ ορίζει η ίδια την τύχη της, οι άλλες δύο οφείλουν να κερδίσουν και να… περιμένουν. Η Οξφορντ θέλει να μη νικήσει η Πόρτσμουθ, η Τσάρλτον χρειάζεται το ίδιο, αλλά και να μη νικήσει η Οξφορντ.\nΔεν περιμέναμε κάτι διαφορετικό στις αποδόσεις των τριών αυτών αγώνων. Κοντά στο 1.50 ο άσος της Πόρτσμουθ κόντρα στην Ακρινγκτον, γύρω στο 1.70 ο άσος της Οξφορντ κόντρα στην Μπέρτον και πέριξ του 2.25 ο άσος της Τσάρλτον κόντρα στη Χαλ. Θα κερδίσουν και οι τρεις; Δεν αποκλείεται, όπως και δεν αποκλείεται να τα… παρατήσουν π.χ. η Οξφορντ και η Τσάρλτον αν λάβουν νωρίς άσχημα νέα (για παράδειγμα ότι η Πόρτσμουθ κερδίζει 2-0). Μια σκέψη είναι να ασχοληθούμε με αυτά τα ματς σε Live στοιχηματισμό και να ποντάρουμε ανάλογα με την εξέλιξη, παρά να στραφούμε εκ των προτέρων σε άσους με πετσοκομμένες αποδόσεις στα προγνωστικά Αγγλίας.\nΤα υπόλοιπα 9 παιχνίδια της τελευταίας αγωνιστικής δεν κρίνουν κάτι. Επομένως, όποιο αποτέλεσμα κι αν δούμε, δεν θα προκαλέσει έκπληξη. Εκεί που μπορεί να κοντοσταθεί κανείς είναι το Ντονκάστερ – Πιτέρμπορο. Βάσει του στυλ των δύο ομάδων, η πρώτη σκέψη πήγε στο Over 2,5. Ωστόσο, με τον άσο πάνω από 3.20, μπορούμε να το… δούμε κι αλλιώς. Η Ντονκάστερ είναι καλύτερη ομάδα από όσο δείχνει η θέση της στη βαθμολογία και έχουμε πρόσφατο το 2-2 που πήρε στην έδρα της Πιτέρμπορο, με την τελευταία να καίγεται για νίκη. Γιατί να χάσει σήμερα, από τη στιγμή που η Πιτέρμπορο έχει πάρει την άνοδο και σύμφωνα με τον προπονητή της θα παραταχθεί με αρκετούς νεαρούς; Φυσικά, δεν αποκλείεται στην Ντονκάστερ να σκέφτονται τις… διακοπές, αλλά αξίζει να το ρισκάρουμε στα προγνωστικά Αγγλίας.\nΝΤΟΝΚΑΣΤΕΡ – ΠΙΤΕΡΜΠΟΡΟ ΛΙΑΣΚΟΣ\n1 Draw no bet Απόδοση:


Tραμ Challenge: Τι λέει ο οδηγός του τραμ που σκαρφαλώνουν τα παιδιά - Alimos Online\nTραμ Challenge: Τι λέει ο οδηγός του τραμ που σκαρφαλώνουν τα παιδιά\nΗ επικίνδυνη «μόδα» του Τραμ Challenge έχει κάνει αισθητή την εμφάνιση της τις τελευταίες μέρες στα social media και αφορά κυρίως νεαρούς και εφήβους.\nΤο «παιχνίδι» ξεκίνησε από τις γειτονιές της Νέας Σμύρνης και του Νέου Κόσμου και ο κανόνας είναι ένας. Ο συμμετέχων ή η συμμετέχουσα να σκαρφαλώσει στο πίσω μέρος του Τραμ -ώστε να μην είναι ορατοί από τον οδηγό- και να στέκεται εκεί για μερικές στάσεις και να αναρτήσουν φωτογραφίες στα κοινωνικά δίκτυα. Είναι περιττό να αναφέρουμε το πόσο επικίνδυνο είναι κάτι τέτοιο, να στέκονται δηλαδή σε μία μικρή εσοχή όσο το Μέσο κινείται.\nΗ ΣΤΑΣΥ δήλωσε από την πρώτη στιγμή ενήμερη για το περιστατικό με τον πρόεδρο των εργαζομένων στα Τραμ, Ηλία Μανιατάκη να κάνει έκκληση στα ανήλικα παιδιά και στις οικογένειες να σταματήσουν αυτή τη συνήθεια προτού μετατραπεί σε σοβαρό ατύχημα.\nΗ Athens Voice μίλησε με έναν οδηγό του Τραμ που εκτελεί δρομολόγια σε αυτές τις περιοχές και εκείνος δήλωσε:\n«Τα περιστατικά αυτά έχουν παρατηρηθεί τον τελευταίο περίπου 1,5 μήνα τις ώρες μετά το σχόλασμα ή τα σαββατοκύριακα που τα παιδιά δεν έχουν σχολείο. Το συγκεκριμένο σημείο όμως στο τραμ είναι «τυφλό» για εμάς τους οδηγούς και πολλές φορές δεν έχουμε εικόνα για το τι γίνεται. Οι επιβάτες μας ενημερώνουν και όταν μπορούμε, βγαίνουμε έξω για να τους κάνουμε παρατήρηση. Συνήθως κάνουν τη διαδρομή μιας μόνο στάσης με αυτόν τον τρόπο, ακόμα κι αυτό όμως είναι πολύ επικίνδυνο γιατί δεδομένου οτι το τραμ κινείται με 40-45 χλμ, τί θα γίνει αν κάποιο παιδί χάσει την ισορροπία του και πέσει στο σίδερο και το τσιμέντο από κάτω; H αποτελεσματική λύση που έχουμε σκεφτεί είναι να εξετάσει η εταιρεία το ενδεχόμενο να τοποθετήσει κάτι στο σημείο του τραμ από όπου πιάνονται τα παιδιά, προκειμένου να μην μπορούν να ανέβουν επάνω».\nΟι περαστικοί επίσης συμφωνούν με τους οδηγούς ότι η μόδα αυτή είναι πολύ επικίνδυνη και οι ίδιοι όποτε μπορούν κάνουν παρατηρήσεις στα παιδιά να προσέχουν. Ένας ιδιοκτήτης καφενείου, δήλωσε με τη σειρά του στην Athens Voice: «Το τελευταίο διάστημα μικρές παρέες 15χρονων παιδιών έχουν κάνει συνήθειο να σκαρφαλώνουν επάνω και να κάνουν τον χαβαλέ τους ενώ μάλιστα το τραμ είναι εν κινήσει. Όταν μάλιστα πάμε να τους μιλήσουμε, μας κάνουν προσβλητικές χειρονομίες. Ελπίζουμε με τον ντόρο που έχει γίνει τώρα στα μέσα να συνετιστούν. Διαφορετικά η αστυνομία θα πρέπει να έρθει να κάνει κάτι αφού τα παιδιά τα ίδια έχουν άγνοια κινδύνου και δεν αργεί να γίνει το κακό.»


Χάνει σε αξία το ευρώ…Οι τράπεζες προτιμάνε το δολάριο\nΤο ευρώ έχασε σήμερα «έδαφος» στις συναλλαγές μεταξύ των τραπεζών. Οι τράπεζες προτιμούν τα δολάρια, αυτό προκύπτει από τα στοιχεία που δημοσίευσε η Τράπεζα Διεθνών Διακανονισμών (BIS), η κεντρική τράπεζα των κεντρικών τραπεζών.\nΤέλος Σεπτεμβρίου ανήλθαν σε $ 13.8 τρισεκατομμύρια οι διεθνείς συναλλαγές, $ 60 δισεκατομμύρια περισσότερα από τους τρεις προηγούμενους μήνες.\nΑντίθετα, υπήρξε μείωση στις συναλλαγές σε ευρώ με 160 δισεκατομμύρια στα $ $8,1 τρις.\nΠρος τα που οδευει το ευρώ;\n8 thoughts on “Χάνει σε αξία το ευρώ…Οι τράπεζες προτιμάνε το δολάριο”\nΕΚΕΙ ΠΟΥ ΗΤΑΝ ΠΑΝΤΑ ΑΥΤΟ ΤΟ ΓΑΜΗΜΕΝΟ ΧΡΕΓΡΑΦΟ ΣΤΟ ΚΑΛΘΙ ΤΩΝ ΑΧΡΗΣΤΩΝ,Η ΦΩΤΙΑ ΠΟΥ ΘΑ ΜΠΕΙ Η ΕΥΡΩΕΝΩΣΗ ΘΑ ΕΙΝΑΙ ΧΩΡΙΣ ΠΡΟΗΓΟΥΜΕΝΟ ,ΝΑ ΓΙΑΤΙ ΜΑΖΕΥΟΥΝ ΟΙ ΓΕΡΜΑΝΟΙ ΧΡΥΣΟ ΣΑ ΤΡΕΛΟΙ ,ΚΑΙ ΕΜΕΙΣ ΣΤΟ ΤΕΛΟΣ ΘΑ ΒΓΑΛΟΥΜΕ ΤΗ ΧΡΥΣΗ ΑΡΡΩΣΤΙΑ .ΕΚΤΟΣ ΚΑΙ ΑΝ ΠΡΟΛΑΒΟΥΜΕ ΝΑ ΦΥΓΟΥΜΕ ΠΡΙΝ ΓΙΝΕΙ ΤΟ ΠΑΝΗΓΥΡΙ\n25 Ιανουαρίου 2017 at 01:17\nΕίπαμε. Η ευρωπαϊκή ένωση οδεύει προς διάλυση με απόφαση των Αμερικανών. Άρα ενισχύεται το δολάριο και σύντομα το ευρώ θα είναι παρελθόν. Μέχρι τότε οι Ευρωπαίοι στην πρεσα της γερμανικής μποτας. Αυτό τους αξίζει άλλωστε αφού ξέχασαν το Χριστό και προσκύνησαν το μαμονα. Καλή διασκέδαση λοιπόν!\n25 Ιανουαρίου 2017 at 01:23\nΑν βγούμε απο το ευρό θα λεμε το ψωμί ψωμάκι. …θα δινουμε 1 τόνο ντομάτες για 10 κιλα πετρέλαιο και 2 τόνους λαδι για ενα πακέτο φάρμακο. ..αλλα αυτο δεν το εχουν καταλάβει πολύ αλά πιστεύουν τις θεοριες του Βαρουφακη. ..\n25 Ιανουαρίου 2017 at 08:10\nΜΑΖΕΥΟΥΝ ΟΙ ΓΕΡΜΑΝΟΙ ΧΡΥΣΟ ΣΑ ΤΡΕΛΟΙ !!! και εμεις εδω ξεπουλαμε χρυσες λιρες, για να πληρωσουμε φορους, ΚΑΙ ΘΑ ΓΙΝΕΙ ΤΟ ΚΡΑΧ, ΚΑΙ ΜΟΝΟ ΤΟ ΧΡΥΣΑΦΙ ΘΑ ΕΧΕΙ ΑΞΙΑ, και θα παρουμε τον πουλο !!!!\nΚΑΛΑ ΝΑ ΠΑΘΕΙ ΤΟ ΣΚΑΤΟΕΥΡΩ!!! says:\n25 Ιανουαρίου 2017 at 10:30\n25 Ιανουαρίου 2017 at 12:46\nΗ Διαφορα απο θεορια με πράξη ειναι στην πραγματικότητα πιό μεγαλη ατην πραξη σπο στην θεορια. Γισυτο όλοι τα λενε σουπερ πρην τις εκλογές, αλλά οταν μπουνε στην πραξη καταλαβενουν….\n25 Ιανουαρίου 2017 at 14:04\nΌποτε θέλουν οι Γιάνκηδες διαλύουν το ευρώ. Αφού δικό τους δημιούργημα είναι, όπως και το κουραδόκαστρο της ΕΕ.\n25 Ιανουαρίου 2017 at 14:07


Από μάγειρας στον Στρατό Ξηράς τώρα.... Σεφ σε μεγάλο εστιατόριο της Αφρικής - ΣΤΡΑΤΙΩΤΙΚΑ ΘΕΜΑΤΑ... ΕΠ ΩΜΟΥ\nHome ΡΕΠΟΡΤΑΖ ΣΥΝΕΝΤΕΥΞΕΙΣ Από μάγειρας στον Στρατό Ξηράς τώρα.... Σεφ σε μεγάλο εστιατόριο της Αφρικής\nΑπό μάγειρας στον Στρατό Ξηράς τώρα.... Σεφ σε μεγάλο εστιατόριο της Αφρικής\nΡΕΠΟΡΤΑΖ , ΣΥΝΕΝΤΕΥΞΕΙΣ Edit\nΛΑΕΔ ΑΘΗΝΑ - ΕΣΤΙΑΤΟΡΙΟ ΑΦΡΙΚΗ\nΤης Βάλιας Αμπατζή (δημοσιογράφος)\nΣε προηγούμενη συνέντευξη είχαμε φιλοξενήσει τον Σεφ Ιωάννη Μπαλωμένο - Αρχιλοχία ε.α., βραβευμένο σεφ και τον βρήκαμε εδώ στην Αθήνα με δικό του εστιατόριο:\nΜπήκε στο Guiness και από Στρατιωτικός Σεφ με δική του επιχείρηση\nΑνήσυχο όμως μαγειρικό πνεύμα ο Γιάννης Μπαλωμένος δέχτηκε πρόταση και τώρα είναι Σεφ σε ένα από τα μεγαλύτερα εστιατόρια της Αφρικής.\nΜε χαρά μας παραχώρησε μια ακόμα συνέντευξη:\nΕΡΩΤΗΣΗ: Στην προηγούμενη συνέντευξη είχαμε μιλήσει για την μετά το στρατό ζωή στην Ελλάδα. Τώρα πια σε βρίσκουμε στην Αφρική πως έγινε αυτό;\nΑΠΑΝΤΗΣΗ: Έτυχε μια πρόταση μέσω συναδέλφου που ζητούσαν να προσλάβουν Έλληνα Σεφ σε μεγάλο αμιγώς Ελληνικό ala cart εστιατόριο στην Αφρική. Αφού είδα ότι η πρόταση ήταν συμφέρουσα από οικονομικής απόψεως και η δουλειά 12αμηνη δεν το σκέφτηκα πολύ,και ενώ είχα πολύ καλές προτάσεις από διάφορα εστιατόρια και ξενοδοχεία στην Ελλάδα γιατί ήταν κοντά στις αρχές της καλοκαιρινής σεζόν αποφάσισα να έρθω Αφρική στο Κογκό. Η συμφωνία έγινε το Μάρτιο κατά τη διάρκεια της έκθεσης food expo δηλαδή τον Μάρτιο. Στο Κογκό πήγα στις 6 Μαΐου το 2016.\nΕΡΩΤΗΣΗ: το έχεις μετανιώσει που βγήκες στην αποστρατεία;\nΑΠΑΝΤΗΣΗ : Οχι δεν μετάνιωσα σε καμία περίπτωση γιατί η απόφαση μου ήταν κατασταλαγμένη. Ήξερα τι ήθελα αλλά και τι μπορούσα το οποίο δεν μπορούσα να αποδώσω στα στενά πλαίσια της υπηρεσίας. Βέβαια τα 18 μου χρόνια στην υπηρεσία ήταν καταλυτικά για μένα γιατί μου δόθηκε έστω και δύσκολα λόγω δουλειάς να κάνω αυτό που ήθελα σε σπουδές στον τομέα μου για την εξέλιξη μου και γενικότερα για την μετέπειτα πορεία μου. Θέλω εν ολίγοις να πω ότι ευχαριστώ την υπηρεσία αλλά και ανθρώπους μέσα σε αυτή όπως ανώτεροι μου και Δκτες μου που πίστεψαν στα προσόντα μου πολλές φορές και με βοήθησαν σε πολλούς τομείς να αναδείξω την υπηρεσία σε γενικότερο επαγγελματικό πλαίσιο. Βέβαια εγώ ήμουν πάντα το ανήσυχο "πνεύμα" και όπως λέει ένας παλιός Δκτης μου ακόμη και σήμερα (που είμαι σίγουρος πως θα το διαβάσει και θα χαμογελά από ευχαρίστηση) ότι πάντα έπαιρνα ριψοκίνδυνες αποφάσεις....και είχε δίκιο γιατί εγώ ζητούσα κάθε μέρα το κάτι παραπάνω που φάνταζε δύσκολο ως ακατόρθωτο σε πολλούς.\nΕΡΩΤΗΣΗ: Πιστεύεις υπάρχουν πολλοί σαν εσένα που είναι στις ΕΔ με κάποιο ιδιαίτερο ταλέντο και άνετα θα μπορούσαν να κάνουν αλλού καριέρα;\nΑΠΑΝΤΗΣΗ :Και βέβαια το πιστεύω... Υπάρχουν αξιολογότατοι συνάδελφοι που κάνουν καθημερινό αγώνα παρα τις μειώσεις των μισθών που υπέστησαν για να κρατήσουν μια σταθερή ποιότητα στη δουλειά τους υπερβαίνοντας πολλές φορές τον εαυτό τους, θέλεις από έλλειψη προσωπικού, άλλοι από φόρτο εργασίας που καμιά φορά πέφτει βαρύ στους ώμους τους, όπως και να έχει όμως τα καταφέρνουν επάξια. Το θέμα είναι ότι χρειάζονται βοήθεια και ανοιχτά μυαλά δίπλα τους ούτως ώστε να απογειώσουν τη δουλειά τους και να την ευχαριστηθούν όχι μόνο αυτοί αλλά και όλοι οι υπόλοιποι που τρώνε καθημερινά από τα χέρια τους. Η καινοτομία δηλαδή οι νέες τάσεις της κουζίνας οι νέες ιδέες.. γιατί πίστεψε με δεν έχει να ζηλέψει τίποτα η υπηρεσία από άποψη εγκαταστάσεων κουζίνας και εστιατορίων από οποιοδήποτε εστιατόριο η ξενοδοχείο. Και εν κατακλείδι θα πρέπει να ασχοληθεί με την εκπαίδευση του προσωπικού στον τομέα εστίασης δίνοντας την ευκαιρία στο προσωπικό που απαρτίζει τις κουζίνες να παρακολουθούν σεμινάρια και προγράμματα πάνω στον τομέα τους αλλά και περνώντας τους όλους υποχρεωτικά από τα πρότυπα ασφάλειας και ποιότητας όπως το HACCP και το ISO 22000 που αφορά τα επισιτιστικά τμήματα.\nΕΡΩΤΗΣΗ: Τι κάνεις λοιπόν στην Αφρική;\nη ελληνικη κοινότητα στην Αφρική\nΑΠΑΝΤΗΣΗ : Στην Αφρική όπως σου είπα είμαι στο Κογκό (Υποσαχαρια Αφρική) στο νότιο τμήμα κοντά στα σύνορα με τη χώρα της Ζάμπιας. Η πόλη λέγεται Λουμπουμπασι και είναι η δεύτερη πόλη σε πληθυσμό στο Κογκό περίπου 5.000.000 κατοίκους. Είμαι Σεφ στο εστιατόριο της εδώ Ελληνικής κοινότητας το οποίο διαχειρίζεται η ιδια η Ελληνική κοινότητα. Είναι μέσα στην πεντάδα των καλύτερων εστιατορίων της πόλης. Η κουζίνα του είναι αμιγώς όπως προείπα Ελληνική με τάσεις διεθνής κουζίνας. Η μπριγκαντα μου (ομάδα μου στην κουζίνα) αριθμεί τα 17 άτομα. Δεν το μετάνιωσα ούτε μια στιγμή που ήρθα εδώ για εργασία, στους 4 μήνες ήρθε και η οικογένεια μου και ξεκίνησε να εργάζεται και η σύζυγος μου στον τομέα της δηλαδή χασάπης αλλαντοποιος. Η Ελληνική κοινότητα αριθμεί περίπου τα 200 μέλη με το δικό της σχολείο που πίστεψε με δεν υπάρχει τέτοιο σχολείο στην Ελλάδα από άποψη οργανωτικής δομής! Η κόρη μου πάει στη δεύτερη τάξη του γυμνασίου. Ο πρόεδρος της Ελληνικής κοινότητας Κος Γεώργιος Ψαροματης όπως και το Δ.Σ. της κοινότητας είναι πάντα δίπλα μας με αμέριστη συμπαράσταση. Εδώ τηρούνται απόλυτα τα Ελληνικά ήθη και έθιμα, οι εθνικές εορτές με την παρέλαση του σχολείου μας χοροστατούντος πάντα του Μητροπολίτη μας και ότι έχει να κάνει με τα πατροπαράδοτα έθιμα μας. Θέλω να πιστεύω πρώτα ο θεός πως θα μείνω για πολύ καρό ακόμη!!\nΜε την σύζυγο\nτο ελληνικο σχολείο\nΓραφειο στο ΓΕΣ\nΚουζινα ΚΑΑΥ Αγ Ανδρέα\nγαριδες με γλωσσα και σως σαμπανιας ΚΑΑΥ ΑΓ. ΑΝΔΡΕΑ.\nΔΩΜΑ ΥΠΟΥΡΓΟΥ ΜΕ ΣΟΥΣΙ ΓΙΑ WELKOME ΣΤΟΝ ΑΓ. ΑΝΔΡΕΑ\n© Παρέχεται από: Newmoney.gr Τι και αν και οι Τούρκοι εντείνουν τις προκλήσεις τους στο Αιγαίο και δύο στρατιώτες μας βρίσκοντ...\nΣτο Νοσοκομείο βαριά τραυματισμένος 33χρονος μετά από διαπληκτισμό με Στρατιωτικό\nΣΤΗΝ ΚΑΤΟΧΗ ΑΙΤΩΛΙΚΟΥ Στο Νοσοκομείο βαριά τραυματισμένος 33χρονος μετά από διαπληκτισμό με Στρατιωτικό Συνελήφθη την...


ai-vreS: Ποιες ευπαθείς ομάδες; Τα έσοδα από τις άδειες θα πάνε σε… εκπλήρωση δημοσιονομικών στόχων!\nΠοιες ευπαθείς ομάδες; Τα έσοδα από τις άδειες θα πάνε σε… εκπλήρωση δημοσιονομικών στόχων!\nΜια ακόμη ανώμαλη προσγείωση.\nΜπορεί σήμερα ο πρωθυπουργός Αλέξης Τσίπρας να εξήγγειλε πως τα έσοδα από τον διαγωνισμό για τις τηλεοπτικές άδειες θα πάνε στις ευπαθείς κοινωνικά ομάδες, ωστόσο δε φαίνεται να ισχύει κάτι τέτοιο, τουλάχιστον όπως φανερώνει παλιότερη δήλωση του εκπροσώπου της Ευρωπαϊκής Επιτροπής Μαργαρίτη Σχοινά.\nΚαι αυτό διότι είναι μνημονιακή υποχρέωση η συγκέντρωση εσόδων από την πώληση των αδειών των τηλεοπτικών καναλιών.\nΕιδικότερα, στις 11 Φεβρουαρίου ο κ. Σχοινάς ρωτήθηκε για την απόφαση της κυβέρνησης να προχωρήσει σε διεθνή διαγωνισμό για την πώληση τεσσάρων αδειών τηλεοπτικών καναλιών, με τον ίδιο να απαντά ότι\n«το μνημόνιο δεσμεύει την ελληνική κυβέρνηση να εκκινήσει έναν διεθνή διαγωνισμό για την πώληση των τηλεοπτικών αδειών», τονίζοντας ότι «τα έσοδα θα χρησιμοποιηθούν για την εκπλήρωση των δημοσιονομικών στόχων».\n«Ο διαγωνισμός πρέπει να γίνει με σεβασμό στην ευρωπαϊκή νομοθεσία και καθώς δεν έχει γίνει ακόμα καμία πρόταση σχετικά με τον διαγωνισμό, δεν έχει γίνει και καμία συζήτηση με τους θεσμούς», έλεγε τότε, εκτός των άλλων σύμφωνα με ανταπόκριση του Αθηναϊκού Πρακτορείου Ειδήσεων.\nat 9/03/2016 01:34:00 μ.μ. Posted by aivreS\nΑνώνυμος 3 Σεπτεμβρίου 2016 - 3:14 μ.μ.\nΘα σας παρακαλούσα να δημοσιεύσετε το βιογραφικό του φίλου σας.\nΒιος και Πολιτεία του Μπάμπη\nΑνώνυμος 3 Σεπτεμβρίου 2016 - 5:51 μ.μ.\nΚαλα ο διαγωνισμος ηταν ή δεν ηταν παρανομος\nΜε παρανομο τροπο μαζευτηκαν νομιμα λεφτα που δεσμευονται απο το πρωτο μνημονιο;\nΠαρτε το αποφαση: 240 εκατομυρια ηρθαν στο δημοσιο\nΑυτο που δεν τολμησε η κυβερνηση Σαμαρα -Βενιζελου\nΑνώνυμος 4 Σεπτεμβρίου 2016 - 12:51 π.μ.\nΜια βοήθεια γιατί δεν ξέρω καλά γαλλικά. Τι σημαίνει: "Grèce. Moins de chaînes pour plus de liberté à la télé";\nΑνώνυμος 4 Σεπτεμβρίου 2016 - 1:23 π.μ.\nΤελικά τι έγινε; Δεν πήρε κανάλι ο ... τούρκος καναλάρχης; Αυτός που γράφανε οι ναυαρχίδες και σχολιάζαν τα φασισταριά πως θα μας πάρει τη χώρα; Που κάποιοι λέγαν το χουν τερματίσει και πως δεν πάει παρακάτω! Αμ το άλλο! Που ο τσίπρας θα κανε το διαγωνισμό, ..... για να μην πάρει άδεια ο σκαι!!! Ουπς ξέχασα... ήταν το νούμερο 18084343 κατασκευασμένο σκάνδαλο κατά του σύριζα! Τον βλέπω για ... 49% τον Αλέξη το 19!!! ΥΓ: Πότε ηταν που η χριστοφιλοπούλου έλεγε πως δε θα πεθάνουμε αν απολυθούν και κάποιοι καθηγητές! Σαν τώρα το θυμάμαι. Πολλοί άλλοι σίγουρα όχι. Δεν ήταν πρωτοσέλιδο στη ναυαρχίδα!!!\nΑνώνυμος 4 Σεπτεμβρίου 2016 - 10:00 π.μ.\nΉρθαν; τι εννοείς ήρθαν; Κάτσε πρώτα να τα εισπράξει το δημόσιο και μετά μιλάς. Και εάν πιστεύεις πως με 246 εκ. Και 1500 νέους ανέργους λύθηκε το πρόβλημα, είσαι βαθιά νυχτομένος\nΑνώνυμος 4 Σεπτεμβρίου 2016 - 10:25 π.μ.


ΤΗΣ ΕΥΡΩΠΑΪΚHΣ ΕΝΩΣΗΣ\nτης 2ας Οκτωβρίου 2013\nΥπόθεση F‑87/13 R\n«Υπαλληλική υπόθεση – Διαδικασία ασφαλιστικών μέτρων – Αίτηση προσωρινών μέτρων – Επείγον – Στάθμιση των συμφερόντων – Εκλογές για την ανάδειξη της επιτροπής προσωπικού – Εκτελεστική επιτροπή συνδικάτου – Δικαιώματα πρόσβασης στην ηλεκτρονική θυρίδα συνδικάτου κατά την προεκλογική περίοδο»\nΑντικείμενο: Αίτηση ασκηθείσα δυνάμει των άρθρων 278 ΣΛΕΕ και 157 ΕΑ, καθώς και δυνάμει του άρθρου 279 ΣΛΕΕ, τα οποία έχουν εφαρμογή στη Συνθήκη ΕΚΑΕ βάσει του άρθρου 106α της Συνθήκης αυτής, με την οποία οι αιτούντες ζητούν από το Δικαστήριο Δημόσιας Διοίκησης «να διατάξει τον Γενικό Γραμματέα του Ευρωπαϊκού Κοινοβουλίου να προβεί σε προσωρινή φραγή της [ηλεκτρονικής θυρίδας] την οποία διέθεσε [το τελευταίο] στη συνδικαλιστική οργάνωση [Solidarité pour les agents et fonctionnaires européens (στο εξής: SAFE)]».\nΑπόφαση: Η αίτηση ασφαλιστικών μέτρων που υπέβαλαν οι Ρ. Colart, J‑M. Bras, S. Corthout, D. Decoutere, G. Dony, L. Garzone, G. Manzela, P. Vienne και Y. Kemmerling-Linssen απορρίπτεται. Το Δικαστήριο Δημόσιας Διοίκησης επιφυλάσσεται ως προς τα δικαστικά έξοδα.\n1. Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις παραδεκτού – Παραδεκτό εκ πρώτης όψεως της κύριας προσφυγής\n2. Υπαλληλικές προσφυγές – Έννομο συμφέρον – Προσφυγή ασκηθείσα από μέλος συνδικαλιστικής ή επαγγελματικής οργανώσεως κατά μέτρου που θίγει το συλλογικό συμφέρον της εν λόγω οργανώσεως – Έννομο συμφέρον αποκλειστικώς σε περίπτωση που τα μέλη της οργανώσεως στερούνται τη δυνατότητα κανονικής ασκήσεως των συνδικαλιστικών τους δικαιωμάτων\n3. Ασφαλιστικά μέτρα – Προσωρινά μέτρα – Προϋποθέσεις χορηγήσεως – Σοβαρή και ανεπανόρθωτη ζημία – Στάθμιση όλων των εμπλεκομένων συμφερόντων – Αίτημα προσωρινής φραγής της ηλεκτρονικής θυρίδας την οποία διέθεσε θεσμικό όργανο σε συνδικαλιστική ή επαγγελματική οργάνωση – Λήψη μέτρου που δεν παρέχει στο θεσμικό όργανο τη δυνατότητα να διασφαλίσει την ομαλή διεξαγωγή των εκλογών για την ανάδειξη της επιτροπής προσωπικού – Απόρριψη\n(Άρθρο 279 ΣΛΕΕ· Κανονισμός Διαδικασίας του Δικαστηρίου Δημόσιας Διοίκησης, άρθρο 104 § 2)\n1. Το ζήτημα του παραδεκτού της κύριας προσφυγής δεν πρέπει, κατ’ αρχήν, να εξετάζεται στο πλαίσιο διαδικασίας ασφαλιστικών μέτρων, αλλά μόνον κατά την εξέταση της εν λόγω προσφυγής, εκτός αν αυτή εκτιμάται, εκ πρώτης όψεως, ως προδήλως απαράδεκτη. Η έκδοση αποφάσεως επί του παραδεκτού κατά το στάδιο των ασφαλιστικών μέτρων, στις περιπτώσεις κατά τις οποίες εκ πρώτης όψεως το παραδεκτό αυτό δεν αποκλείεται τελείως, θα προδίκαζε την απόφαση του Δικαστηρίου Δημόσιας Διοίκησης επί της κύριας προσφυγής.\nΓΔΕΕ: 4 Φεβρουαρίου 1999, T‑196/98 R, Peña Abizanda κ.λπ. κατά Επιτροπής, σκέψη 10 και εκεί παρατιθέμενη νομολογία\nΔΔΔΕΕ: 14 Δεκεμβρίου 2006, F‑120/06 R, Dálnoky κατά Επιτροπής, σκέψη 41· 8 Σεπτεμβρίου 2011, F‑51/11 R, Παχτίτης κατά Επιτροπής, σκέψη 17\n2. Ο μόνιμος υπάλληλος ή το μέλος του λοιπού προσωπικού έχει, κατ’ αρχήν, έννομο συμφέρον να προσφύγει κατά βλαπτικής γι’ αυτόν πράξεως, δηλαδή κατά μέτρου του οποίου τα έννομα αποτελέσματα είναι δεσμευτικά και ικανά να επηρεάσουν άμεσα και έμμεσα τα συμφέροντα του προσφεύγοντος, μεταβάλλοντας κατά τρόπο σαφή τη νομική του θέση. Σε ζητήματα συνδικαλιστικής ελευθερίας, η οποία προστατεύεται με τις διατάξεις του άρθρου 24β του ΚΥΚ, τέτοιο έννομο συμφέρον υφίσταται κατά μέτρου το οποίο αφορά άμεσα τον μόνιμο αυτό υπάλληλο ή το μέλος του λοιπού προσωπικού κατά την ατομική άσκηση συνδικαλιστικού δικαιώματος και εντάσσεται στην σφαίρα των ατομικών του σχέσεων εργασίας με το θεσμικό όργανο. Τουτέστιν, μόνιμος υπάλληλος ή μέλος του λοιπού προσωπικού, μέλος η εκπρόσωπος συνδικαλιστικής η επαγγελματικής οργανώσεως, δεν δύναται να έχει έννομο συμφέρον να προσφύγει κατά πράξεως ή μέτρου που, χωρίς να τον θίγει ούτε άμεσα ούτε προσωπικά, θίγει μόνον το συλλογικό συμφέρον το οποίο προασπίζεται η συνδικαλιστική ή επαγγελματική αυτή οργάνωση στο πλαίσιο των σχέσεών της με το θεσμικό όργανο. Μόνο στην περίπτωση που η οφειλόμενη στο επίμαχο μέτρο προσβολή της συνδικαλιστικής ή επαγγελματικής οργανώσεως θα μπορούσε να θεωρηθεί, λόγω της εντάσεως των αποτελεσμάτων της, ότι στερεί από τα μέλη της οργανώσεως αυτής τη δυνατότητα κανονικής ασκήσεως των συνδικαλιστικών τους δικαιωμάτων θα μπορούσαν μεμονωμένα οι μόνιμοι υπάλληλοι ή τα μέλη του λοιπού προσωπικού να προβάλουν έννομο συμφέρον να προσφύγουν κατά τέτοιου μέτρου. Στην περίπτωση αυτή και μόνον, ο μόνιμος αυτός υπάλληλος ή το μέλος του λοιπού προσωπικού δύναται, επομένως, να ζητήσει λυσιτελώς τη λήψη προσωρινού μέτρου προκειμένου να αποτρέψει ζημία ή επιδείνωση ζημίας θίγουσα άμεσα και ατομικά τα συμφέροντά του ως μέλους ή εκπροσώπου της συνδικαλιστικής η επαγγελματικής οργανώσεως την οποία αφορά το επίμαχο μέτρο.\nΔΕΕ: 10 Ιανουαρίου 2006, C‑373/04 P, Επιτροπή κατά Alvarez Moreno, σκέψη 42 και εκεί παρατιθέμενη νομολογία\nΓΔΕΕ: 13 Δεκεμβρίου 2012, T‑199/11 P, Strack κατά Επιτροπής, σκέψη 127\nΔΔΔΕΕ: 6 Μαΐου 2009, F‑137/07, Sergio κ.λπ. κατά Επιτροπής, σκέψεις 51 και 52· 26 Φεβρουαρίου 2013, F‑124/10, Λαμπίρη κατά ΕΟΚΕ, σκέψη 42\n3. Στο πλαίσιο αιτήσεως προσωρινών μέτρων, ο δικαστής των ασφαλιστικών μέτρων, ενώπιον του οποίου προβάλλεται ο κίνδυνος για τον αιτούντα να υποστεί σοβαρή και ανεπανόρθωτη ζημία, πρέπει, σε κάθε περίπτωση, να σταθμίζει τα διάφορα εμπλεκόμενα συμφέροντα. Όσον αφορά αίτημα για προσωρινή φραγή της ηλεκτρονικής θυρίδας την οποία διέθεσε θεσμικό όργανο σε συνδικαλιστική ή επαγγελματική οργάνωση, μέχρι τη λήψη αποφάσεως που να προσδιορίζει τα άτομα που δικαιούνται να ομιλούν και να ενεργούν εξ ονόματος αυτής, η φραγή αυτή θα είχε ως αποτέλεσμα να στερήσει από την εν λόγω οργάνωση ένα από τα βασικότερα μέσα επικοινωνίας που διαθέτει. Συνεπώς, θα μπορούσε να αποδυναμώσει το συνδικάτο αυτό σε σχέση με τα υπόλοιπα και δεν θα παρείχε στο θεσμικό όργανο τη δυνατότητα να διασφαλίσει την ομαλή διεξαγωγή των προμνησθεισών δραστηριοτήτων, εγγυώμενο την αμεροληψία τους και την ίση μεταχείριση μεταξύ των διαφόρων συνδικαλιστικών ή επαγγελματικών οργανώσεων του προσωπικού του. Ένα τέτοιο προσωρινό μέτρο θα μπορούσε, επομένως, λόγω των επιπτώσεών στην εκλογική διαδικασία, να υπονομεύσει τις υποχρεώσεις του θεσμικού οργάνου, το οποίο οφείλει να διασφαλίσει την ομαλότητα και τον έλεγχο της εκλογικής διαδικασίας για την ανάδειξη της επιτροπής προσωπικού.